qundao/data-zh-poetry huggingface dataset:
次韵王震
作者：苏轼
朝代：宋

携文过我治平间，雾豹当时始一斑。
闻道吹嘘借余论，故教流落得生还。
清篇带月来霜夜，妙语先春发病颜。
诗酒暮年犹足用，竹林高会许时攀。
次韵王震
作者：苏轼
朝代：宋

携文过我治平间，雾豹当时始一斑。闻道吹嘘借馀论，故教流落得生还。清篇带月来霜夜，妙语先春发病颜。诗酒暮年犹足用，竹林高会许时攀。
次韵王鬰林
作者：苏轼
朝代：宋

晚途流落不堪言，海上春泥手自翻。
汉使节空余皓首，故侯瓜在有颓垣。
平生多难非天意，此去残年尽主恩。
误辱使君相抆拭，宁闻老鹤更乘轩。
次韵田国博部夫南京见寄二绝
作者：苏轼
朝代：宋

岁月翩翩下坂轮，归来杏子已生人。深红落尽东风恶，柳絮榆钱不当春。火冷饧稀杏粥稠，青裙缟袂饷田头。大夫行役家人怨，应羡居乡马少游。
次韵田国博部夫南京见寄二绝
作者：苏轼
朝代：宋

岁月翩翩下坂轮，归来杏子已生仁。
深红落尽东风恶，柳絮榆钱不当春。
火冷饧稀杏粥稠，青裙缟袂饷田头。
大夫行役家人怨，应羡居乡马少游。
次韵田国博部夫南京见寄二绝·其一
作者：苏轼
朝代：宋
体裁：七言绝句

岁月翩翩下坂轮，归来杏子已生人。深红落尽东风恶，柳絮榆钱不当春。
次韵田国博部夫南京见寄二绝·其二
作者：苏轼
朝代：宋
体裁：七言绝句

火冷饧稀杏粥稠，青裙缟袂饷田头。大夫行役家人怨，应羡居乡马少游。
次韵秦太虚见戏耳聋
作者：苏轼
朝代：宋

君不见诗人借车无可载，留得一钱何足赖。晚年更似杜陵翁，右臂虽存耳先聩。人将蚁动作牛斗，我觉风雷真一噫。闻尘扫尽根性空，不须更枕清流派。大朴初散失浑沌，六凿相攘更胜败。眼花乱坠酒生风，口业不停诗有债。君知五蕴皆是贼，人生一病今先差。但恐此心终未了，不见不闻还是碍。今君疑我特佯聋，故作嘲诗穷崄怪。须防额痒出三耳，莫放笔端风雨快。
次韵秦太虚见戏耳聋
作者：苏轼
朝代：宋

君不见诗人借车无可载，留得一钱何足赖！晚年更似杜陵翁，右臂虽存耳先聩。人将蚁动作牛斗，我觉风雷真一噫。闻尘扫尽根性空，不须更枕清流派。大朴初散失浑沌，六凿相攘更胜坏。眼花乱坠酒生风，口业不停诗有债。君知五蕴皆是贼，人生一病今先差。但恐此心终未了，不见不闻还是碍。今君疑我特佯聋，故作嘲诗穷险怪。须防额痒出三耳，莫放笔端风雨快。
次韵秦太虚见戏耳聋
作者：苏轼
朝代：宋

君不见诗人借车无可载，留得一钱何足頼。
晚年更似杜陵翁，右臂虽存耳先聩。
人将蚁动作牛鬬，我觉风雷真一噫。
闻尘扫尽根性空，不须更枕清流派。
大朴初散失浑沌，六凿相攘更胜败。
眼花乱坠酒生风，口业不停诗有债。
君知五藴皆是贼，人生一病今先差。
但恐此心终未了，不见不闻还是碍。
今君疑我特佯聋，故作嘲诗穷崄怪。
须防额痒出三耳，莫放笔端风雨快。
次韵秦少游王仲至元日立春三首
作者：苏轼
朝代：宋

省事天公厌两回，新年春日并相催。殷勤更下山阴雪，要与梅花作伴来。己卯嘉辰寿阿同，愿渠无过亦无功。明年春日江湖上，回首觚棱一梦中。词锋虽作楚骚寒，德意还同汉诏宽。好遣秦郎供帖子，尽驱春色入毫端。
次韵秦少游王仲至元日立春三首
作者：苏轼
朝代：宋

省事天公厌两回，新年春日并相催。殷勤更下山阴雪，要与梅花作伴来。己卯嘉辰寿阿同，愿渠无过亦无功。明年春日江湖上，回首觚棱一梦中。（子由一字同叔，元日己卯渠本命也。）词锋虽作楚骚寒，德意还同汉诏宽，好遣秦郎供贴子，尽驱春色入毫端。（立春日，翰林学士供诗帖子。）
次韵秦少游王仲至元日立春三首·其一
作者：苏轼
朝代：宋

省事天公厌两回，新年春日併相催。
殷勤更下山阴雪，要与梅花作伴来。
次韵秦少游王仲至元日立春三首·其一
作者：苏轼
朝代：宋

省事天公厌两回，新年春日并相催。殷勤更下山阴雪，要与梅花作伴来。
次韵秦少游王仲至元日立春三首·其三
作者：苏轼
朝代：宋
体裁：七言绝句

词锋虽作楚骚寒，德意还同汉诏宽。好遣秦郎供帖子，尽驱春色入毫端。
次韵秦少游王仲至元日立春三首·其二
作者：苏轼
朝代：宋
体裁：七言绝句

己卯嘉辰寿阿同，愿渠无过亦无功。明年春日江湖上，回首觚棱一梦中。
次韵秦少章和钱蒙仲
作者：苏轼
朝代：宋
体裁：七言律诗

碧畦黄陇稻如京，岁美人和易得情。鉴里移舟天外思，地中鸣角古来声。山围故国城空在，潮打西陵意未平。二子有如双白鹭，隔江相照雪衣明。
次韵秦少章和钱蒙仲
作者：苏轼
朝代：宋

碧畦黄陇稻如京，岁美人和易得情。
鑑裏移舟天外思，地中鸣角古来声。
山围故国城空在，潮打西陵意未平。
二子有如双白鹭，隔江相照雪衣明。
次韵秦观秀才见赠秦与孙莘老李公择甚熟将入京应举
作者：苏轼
朝代：宋

夜光明月非所投，逢年遇合百无忧。
将军百战竟不侯，伯郎一斗得凉州。
翘关负重君无力，十年不入纷华域。
故人坐上见君文，谓是古人吁莫测。
新诗说尽万物情，硬黄小字临黄庭。
故人已去君未到，空吟河畔草青青。
谁谓他乡各异县，天遣君来破吾愿。
一闻君语识君心，短李髯孙眼中见。
江湖放浪久全真，忽然一鸣惊倒人。
纵横所值无不可，知君不怕新书新。
千金敝帚那堪换，我亦淹留岂长算。
山中既未决同归，我聊尔耳君其漫。
次韵秦观秀才见赠，秦与孙莘老、李公择甚熟，将入京应举
作者：苏轼
朝代：宋

夜光明月非所投，逢年遇合百无忧。将军百战竟不侯，伯郎一斗得凉州。翘关、负重君无力，十年不入纷华域。故人坐上见君文，谓是古人吁莫测。新诗说尽万物倩，硬黄小字临黄庭。故人已去君未到，空吟《河畔草青青》。谁谓他乡各异县，天遣君来破吾愿。一闻君语识君心，短李髯孙眼中见。江湖放浪久全真，忽然一鸣惊倒人。纵横所值无不可，知君不怕新书新。千金敝帚那堪换，我亦淹留岂长算。山中既未决同归，我聊尔耳君其漫。
次韵程正辅游碧落洞
作者：苏轼
朝代：宋

空山不难到，绝境未易名。
何时谪仙人，来作钧天声。
胸中几云梦，余地多恢宏。
长庚与北斗，错落缀冠缨。
黄公献紫芝，赤松馈青精。
溪山久寂寞，请续离骚经。
抱枝寒蜩咽，绕耳飞蚊清。
谪仙抚掌笑，笑此羽皇铭。
我顷尝独游，自适孤云情。
君今又继往，雾雨愁青冥。
感君兄弟意，寻羊问初平。
玉床分箭镞，不忍独长生。
诗成辄寄我，妙绝陶谢并。
孤鸿方避弋，老骥犹在垧。
鸟兽如可羣，永寄槁木形。
何山不堪隠，饮水自修龄。
次韵程正辅游碧落洞
作者：苏轼
朝代：宋

空山不难到，绝境未易名。何时谪仙人，来作钧天声。胸中几云梦，余地方恢宏。长庚与北斗，错落缀冠缨。黄公献紫芝，赤松馈青精。溪山久寂寞，请续离骚经。抱枝寒蜩咽，绕耳飞蚊清。谪仙抚掌笑，笑此羽皇铭。我顷尝独游，自适孤云情。君今又继往，雾雨愁青冥。感君兄弟意，寻羊问初平。玉床分箭镞，不忍独长生。诗成辄寄我，妙绝陶谢并。孤鸿方避弋，老骥犹在坰。鸟兽如可群，永寄槁木形。何山不堪隐，饮水自修龄。
次韵程正辅游碧落洞
作者：苏轼
朝代：宋

空山不难到，绝境未易名。何时谪仙人，来作钧天声。胸中几云梦，馀地多恢宏。长庚与北斗，错落缀冠缨。黄公献紫芝，赤松馈青精。溪山久寂寞，请续《离骚经》。抱枝寒蜩咽，绕耳飞蚊清。谪仙抚掌笑，笑此羽皇铭。我顷尝独游，自适孤云情。君今又继往，雾雨愁青冥。感君兄弟意，寻羊问初平。玉床分箭镞，不忍独长生。诗成辄寄我，妙绝陶、谢并。孤鸿方避弋，老骥犹在坰。鸟兽如可群，永寄槁木形。何山不堪隐，饮水自修龄。
次韵穆父尚书侍祠郊丘瞻望天光退而相庆引满醉吟
作者：苏轼
朝代：宋

千章杞梓荫云天，樗散谁收老郑虔。
喜气到君浮白裏，丰年及我挂冠前。
令严钟鼓三更月，野宿貔貅万竈烟。
太息何人知帝力，归来金帛看頳肩。
次韵穆父尚书侍祠郊丘，瞻望天光，退而相庆
作者：苏轼
朝代：宋

千章杞梓荫云天，樗散谁收老郑虔。喜气到君浮白里，丰年及我挂冠前。令严钟鼓三更月，野宿貔貅万灶烟。太息何人知帝力，归来金帛看赬肩。
次韵穆父尚书侍祠郊丘，瞻望天光，退而相庆，引满醉吟
作者：苏轼
朝代：宋

千章杞梓荫云天，樗散谁收老郑虔。喜气到君浮白里，丰年及我挂冠前。令严钟鼓三更月，野宿貔貅万灶烟。太息何人知帝力，归来金帛看赪肩。
次韵穆父舍人再赠之什
作者：苏轼
朝代：宋

诏语春温昨夜班，屋头鸣鴂便关关。
游仙梦觉月临幌，贺雨诗成云满山。
怜我白头来仗下，看君黄气发眉间。
凤池故事同机务，火急开樽及尚闲。
次韵穆父舍人再赠之什
作者：苏轼
朝代：宋

诏语春温昨夜班，屋头鸣鴃便关关。游仙梦觉月临幌，贺雨诗成云满山。怜我白头来仗下，看君黄气发眉间。凤池故事同机务，火急开撙及尚闲。
次韵穆父舍人再赠之什
作者：苏轼
朝代：宋

诏语春温昨夜班，屋头鸣鴃便关关。游仙梦觉月临幌，贺雨诗成云满山。怜我白头来仗下，看君黄气发眉间。凤池故事同机务，火急开樽及尚闲。
次韵章传道喜雨
作者：苏轼
朝代：宋

去年夏旱秋不雨，海畔居民饮咸苦。
今年春暖欲生蝝，地上戢戢多于土。
预忧一旦开两翅，口吻如风那肯吐。
前时渡江入吴越，布阵横空如项羽。
农夫拱手但垂泣，人力区区固难御。
扑缘鬉毛困牛马，啖啮衣服穿房户。
坐观不救亦何心，秉畀炎火传自古。
荷锄散掘谁敢后，得米济饥还小补。
常山山神信英烈，撝驾雷公诃电母。
应怜郡守老且愚，欲把疮痍手摩抚。
山中归时风色变，中路已觉商羊舞。
夜窗骚骚闹松竹，朝畦泫泫流膏乳。
从来蝗旱必相资，此事吾闻老农语。
庶将积润扫遗孽，收拾丰岁还明主。
县前已窖八千斛，率以一升完一亩。
更看蚕妇过初眠，未用贺客来旁午。
先生笔力吾所畏，蹴踏鲍谢跨徐庾。
偶然谈笑得佳篇，便恐流传成乐府。
陋邦一雨何足道，吾君盛德九州普。
中和乐职几时作，试向诸生选何武。
次韵章传道喜雨
作者：苏轼
朝代：宋
体裁：古风

去年夏旱秋不雨，海畔居民饮咸苦。今年春暖欲生蝝，地上戢戢多于土。预忧一旦开两翅，口吻如风那肯吐。前时渡江入吴越，布阵横空如项羽。农夫拱手但垂泣，人力区区固难禦。扑缘鬃毛困牛马，啖齧衣服穿房户。坐观不救亦何心，秉畀炎火传自古。荷锄散掘谁敢后，得米济饥还小补。常山山神信英烈，撝驾雷公诃电母。应怜郡守老且愚，欲把疮痍手摩抚。山中归时风色变，中路巳觉商羊舞。夜窗骚骚闹松竹，朝畦泫泫流膏乳。从来蝗旱必相资，此事吾闻老农语。庶将积润扫遗孽，收拾丰岁还明主。县前巳窖八千斛，率以一升完一亩。更看蚕妇过初眠，未用贺客来旁午。先生笔力吾所畏，蹴踏鲍、谢跨徐、庾。偶然谈笑得佳篇，便恐流传成乐府。陋邦一雨何足道，吾君盛德九州普。《中和》、《乐职》几时作，试向诸生选何武。
次韵章传道喜雨
作者：苏轼
朝代：宋

去年夏旱秋不雨，海畔居民饮咸苦。今年春暖欲生蝝，地上戢戢多于土。预忧一旦开两翅，口吻如风那肯吐。前时渡江入吴越，布阵横空如项羽。农夫拱手但垂泣，人力区区固难禦。扑缘鬃毛困牛马，啖齧衣服穿房户。坐观不救亦何心，秉畀炎火传自古。荷锄散掘谁敢后，得米济饥还小补。常山山神信英烈，撝驾雷公诃电母。应怜郡守老且愚，欲把疮痍手摩抚。山中归时风色变，中路巳觉商羊舞。夜窗骚骚闹松竹，朝畦泫泫流膏乳。从来蝗旱必相资，此事吾闻老农语。庶将积润扫遗孽，收拾丰岁还明主。县前巳窖八千斛，率以一升完一亩。更看蚕妇过初眠，未用贺客来旁午。先生笔力吾所畏，蹴踏鲍、谢跨徐、庾。偶然谈笑得佳篇，便恐流传成乐府。陋邦一雨何足道，吾君盛德九州普。《中和》、《乐职》几时作？试向诸生选何武。
次韵章传道喜雨（祷常山而得。）
作者：苏轼
朝代：宋

去年夏旱秋不雨，海畔居民饮咸苦。今年春暖欲生蝝，地上戢戢多于土。预忧一旦开两翅，口吻如风那肯吐。前时渡江入吴越，布阵横空如项羽。（去岁钱塘见飞蝗自西北来，极可畏。）农夫拱手但垂泣，人力区区固难御。扑缘发尾困牛马，啖啮衣服穿房户。坐观不救亦何心，秉畀炎火传自古。荷锄散掘谁敢后，得米济饥还小补。常山山神信英烈，捴驾雷公诃电母。应怜郡守老且愚，欲把疮痍手摩抚。山中归时风色变。中路已觉商羊舞。夜窗骚骚闹松竹，朝畦泫泫流膏乳。従来蝗旱必相资，此事吾闻老农语。庶将积润扫遗孽，收拾丰岁还明主。县前已窖八千斛，（今春及今，得蝗子八千余斛。）率以一升完一亩。更看蚕妇过初眠，（蚕一眠，则蝗不复生矣。）未用贺客来旁午。先生笔力吾所畏，蹙踏鲍谢跨徐庚。偶然谈笑得佳篇，便恐流传成乐府。陋邦一雨何足道，吾君盛德九州普。中和乐职几时作，试向诸生选何武。
次韵章子厚飞英留题
作者：苏轼
朝代：宋

款段曾陪马少游，而今人在凤麟洲。黄公酒肆如重过，杳杳白苹天尽头。
次韵章子厚飞英留题
作者：苏轼
朝代：宋

款段曾陪马少游，而今人在凤麟洲。黄公酒肆如重过，杳杳白蘋天尽头。
次韵答元素（并引）
作者：苏轼
朝代：宋

余旧有赠元素〔词〕云天涯同是伤流落，元素以为今日之先兆，且悲当时六客之存亡。
六客盖张子野、刘孝叔、陈令举、李公择及元素与余也。
不愁春尽絮随风，但喜丹砂入颊红。
流落天涯先有谶，摩挲金狄会当同。
蘧蘧未必都非梦，了了方知不落空。
莫把存亡悲六客，已将地狱等天宫。
次韵答元素，并叙
作者：苏轼
朝代：宋
体裁：七言律诗

不愁春尽絮随风，但喜丹砂入颊红。流落天涯先有谶，摩挲金狄会当同。蘧蘧未必都非梦，了了方知不落空。莫把存亡悲六客，已将地狱等天宫。
次韵答刘景文左藏（有美堂燕集，景文有诗。
作者：苏轼
朝代：宋
体裁：七言律诗

我老诗坛仆鼓旗，借君佳句发良时。但空贺监杯中物，莫示孙郎帐下儿。夜烛催诗金烬落，秋芳压帽露华滋。故应好语如爬痒，有味难名只自知。
次韵答刘泾
作者：苏轼
朝代：宋

吟诗莫作秋虫声，天公怪汝钩物情，使汝未老华发生。芝兰得雨蔚青青，何用自燔以出馨。细书千纸杂真行，新音百变口如莺。异义蜂起弟子争，舌翻涛澜卷齐城。万卷堆胸兀相撑，以病为乐子未惊。我有至味非煎烹，是中之乐吁难名。绿槐如山闇广庭，飞虻绕耳细而清。败席展转卧见经，亦自不嫌翠织成。意行信足无沟坑，不识五郎呼作卿。吏民哀我老不明，相戒无复烦鞭刑。时临泗水照星星，微风不起镜面平。安得一舟如叶轻，卧闻邮签报水程。莼羹羊酪不须评，一饱且救饥肠鸣。
次韵答刘泾
作者：苏轼
朝代：宋

吟诗莫作秋虫声，天公怪汝钩物情，使汝未老华发生。芝兰得雨蔚青青，何用自燔以出馨。细书千纸杂真行，新音百变口如莺。异议蜂起弟子争，舌翻涛澜卷齐城。万卷堆胸兀相撑，以病为乐子未惊。我有至味非煎烹，是中之乐吁难名。绿槐如山暗广庭，飞虫绕耳细而清。败席展转卧看经，亦自不嫌翠织成。意行信足无沟坑，不识五郎呼作卿。吏民哀我老不明，相戒毋复烦鞭刑。时临泗水照星星，微风不起镜面平。安得一舟如叶轻，卧闻邮签报水程。莼羹羊酪不须评，一饱且救饥肠鸣。
次韵答刘泾
作者：苏轼
朝代：宋

吟诗莫作秋虫声，天公怪汝钩物情，使汝未老华髮生。
芝兰得雨蔚青青，何用自燔以出馨。
细书千纸杂真行，新音百变口如鶑。
异义蜂起弟子争，舌翻涛澜卷齐城。
万卷堆胸兀相撑，以病为乐子未惊。
我有至味非煎烹，是中之乐吁难名。
绿槐如山闇广庭，飞蝱绕耳细而清。
败席展转卧见经，亦自不嫌翠织成。
意行信足无沟坑，不识五郎呼作卿。
吏民哀我老不明，相戒无復烦鞭刑。
时临泗水照星星，微风不起镜面平。
安得一舟如叶轻，卧闻邮籤报水程。
莼羹羊酪不须评，一饱且救饥肠鸣。
次韵答参寥
作者：苏轼
朝代：宋
体裁：古风

我有方外客，颜如琼之英。十年尘土窟，一寸冰雪清。朅来从我游，坦率见真情。顾我无足恋，恋此山水青。新诗如弹丸，脱手不暂停。昨日放鱼回，衣巾满浮萍。今日扁舟去，白酒载乌程。山头见月出，江路闻鼍鸣。莫作孺子歌，沧浪濯吾缨。吾诗自堪唱，相子棹歌声。
次韵答子由
作者：苏轼
朝代：宋

平生弱羽寄冲风，此去归飞识所从。好语似珠穿一一，妄心如膜退重重。山僧有味宁知子，泷吏无言只笑侬。尚有读书清净业，未容春睡敌千钟。
次韵答子由
作者：苏轼
朝代：宋

平生弱羽寄冲风，此去归飞识所従。好语似珠穿一一，妄心如膜退重重。山僧有味宁知子，泷吏无言只笑侬。尚有读书清净业，未容春睡敌千钟。
次韵答子由
作者：苏轼
朝代：宋

平生弱羽寄衝风，此去归飞识所从。
好语似珠穿一一，妄心如膜退重重。
山僧有味宁知子，泷吏无言只笑侬。
尚有读书清浄业，未容春睡敌千钟。
次韵答孙侔
作者：苏轼
朝代：宋

十年身不到朝廷，欲伴骚人赋落英。但得低头拜东野，不辞中路伺渊明。舣舟苕霅人安在，卜筑江淮计已成。千里论交一言足，与君盖亦不须倾。
次韵答孙侔
作者：苏轼
朝代：宋

十年身不到朝廷，欲伴骚人赋落英。但得低头拜东野，不辞中路候渊明。舣舟苕霅人安在，卜筑江淮计已成。千里论交一言足，与君盖亦不须倾。
次韵答宝觉
作者：苏轼
朝代：宋

芒鞋竹杖布行缠，遮莫千山与万山。
从来无脚不解滑，谁信石头行路难。
次韵答宝觉
作者：苏轼
朝代：宋

芒鞋竹杖布行缠，遮莫千山更万山。从来无脚不解滑，谁信石头行路难。
次韵答宝觉
作者：苏轼
朝代：宋

芒鞋竹杖布行缠，遮莫千山更万山。従来无脚不解滑，谁信石头行路难。
次韵答开祖
作者：苏轼
朝代：宋

泪滴秋风不为麟，虚名何用实之宾。烝豚未害为纯孝，狸首何妨助故人。好唤游湖缘路便，难邀入社为诗频。知君颇有东山兴，喝石岩前自过春。
次韵答开祖
作者：苏轼
朝代：宋

泪滴秋风不为麟，虚名何用实之宾。
烝豚未害为纯孝，貍首何妨助故人。
好唤游湖缘路便，难邀入社为诗频。
知君颇有东山兴，喝石巌前自过春。
次韵答张天觉二首
作者：苏轼
朝代：宋

车轻马稳辔衔坚，但有蚊虫喜扑缘。截断口前君莫怪，人间差乐胜巢仙。驭风骑气我何劳，且要长松作土毛。亦如诃佛丹霞老，却向清凉礼白毫。
次韵答张天觉二首
作者：苏轼
朝代：宋

车轻马稳辔衔坚，但有蚊虻喜扑缘。截断口前君莫问，人间差乐胜巢仙。驭风骑气我何劳，且要长松作土毛。亦如诃佛丹霞老，却向清凉礼白毫。
次韵答张天觉二首·其一
作者：苏轼
朝代：宋

车轻马稳辔衔坚，但有蚊虻喜扑缘。截断口前君莫问，人间差乐胜巢仙。
次韵答张天觉二首·其一
作者：苏轼
朝代：宋

车轻马稳辔衔坚，但有蚊蝱喜扑缘。
截断口前君莫问，人间差乐胜巢仙。
次韵答张天觉二首·其二
作者：苏轼
朝代：宋
体裁：七言绝句

驭风骑气我何劳，且要长松作土毛。亦如诃佛丹霞老，却向清凉礼白毫。
次韵答李端叔
作者：苏轼
朝代：宋

若人如马亦如班，笑履壶头出玉关。
已入西羌度沙碛，又从东海看涛山。
识君小异千人裏，慰我长思十载间。
西省邻居时邂逅，相逢有味是偷闲。
次韵答李端叔
作者：苏轼
朝代：宋

若人如马亦如班，笑履壶头出玉关。已入西羌度沙碛，又从东海看涛山。识君小异千人里，慰我长思十载间。西省邻居时邂逅，相逢有味是偷闲。
次韵答满思復
作者：苏轼
朝代：宋
体裁：七言律诗

自甘茅屋老三间，岂意彤庭缀两班。纸落云烟供醉后，诗成珠玉看朝还。谁言载酒山无贺，记取啼乌巷有颜。但恐跛牂随赤骥，青云飞步不容攀。
次韵答王定国
作者：苏轼
朝代：宋
体裁：古风

每得君诗如得书，宣心写妙书不如。眼前百种无不有，知君一以诗驱除。传闻都下十日雨，青泥没马街生鱼。旧雨来人今不来，悠然独酌卧清虚。我虽作郡古云乐，山川信美非吾庐。愿君不废重九约，念此衰冷勤呵嘘。
次韵答王定国
作者：苏轼
朝代：宋

每得君诗如得书，宣心写妙书不如。眼前百种无不有，知君一以诗驱除。传闻都下十日雨，青泥没马街生鱼。旧雨来人今不来，油然独酌卧清虚。（堂名。）我虽作郡古云乐，山川信美非吾庐。愿君不废重九约，念此衰冷勤呵嘘。
次韵答王巩（一题：次韵答参寥）
作者：苏轼
朝代：宋

我有方外客，颜如琼之英。十年尘土窟，一寸冰雪清。朅来従我游，坦率见真情。顾我无足恋，恋此山水清。新诗如弹丸，脱手不暂停。昨日放鱼回，衣襟满浮萍。今日扁舟去，白酒载乌程。山头见月出，江路闻鼍鸣。莫作孺子歌，沧浪濯吾缨。吾诗自堪唱，相子棹歌声。
次韵答章传道见赠
作者：苏轼
朝代：宋

并生天地宇，同阅古今宙。视下则有高，无前孰为后。达人千钧弩，一弛难再彀。下士沐猴冠，已系犹跳骤。欲将驹过隙，坐待石穿溜。君看汉唐主，宫殿悲《麦秀》。而况彼区区，何异壹醉富。鶢鶋非所养，俯仰眩金奏。髑髅有馀乐，不博南面后。嗟我昔少年，守道贫非疚。自从出求仕，役物恐见囿。马融既依梁，班固亦事窦。效矉岂不欲，顽质谢镌镂。仄闻长者言，婞直非养寿。唾面慎勿拭，出胯当俯就。居然成懒废，敢复齿豪右。子如照海珠，纲目疏见漏。宏材乏近用，巧舞困短袖。坐令倾国容，临老见邂逅。吾衰信久矣，书绝十年旧。门前可罗雀，感子烦屡叩。愿言歌《缁衣》，子粲还予授。
次韵答章传道见赠
作者：苏轼
朝代：宋

并生天地宇，同阅古今宙。视下则有高，无前孰为后。达人千钧弩，一弛难再彀。下士沐猴冠，已系犹跳骤。欲将驹过隙，坐待石穿溜。君看汉唐主，宫殿悲麦秀。而况彼区区，何异一醉富。鶢鶋非所养，俯仰眩金奏。髑髅有余乐，不博南面后。嗟我昔少年，守道贫非疚。自従出求仕，役物恐见囿。马融既依梁，班固亦事窦。效颦岂不欲，顽质谢镌镂。仄闻长者言，婞直非养寿。唾面慎勿拭，出胯当俯就。居然成懒废，敢复齿豪右。子如照海珠，网目疏见漏。宏材乏近用，巧舞困短袖。坐令倾国容，临老见邂逅。吾衰信久矣，书绝十年旧。门前可罗雀，感子烦屡叩。愿言歌缁衣，子粲还予授。
次韵答章传道见赠
作者：苏轼
朝代：宋

并生天地宇，同阅古今宙。
视下则有高，无前孰为后。
达人千钧弩，一弛难再彀。
下士沐猴冠，已繫犹跳骤。
欲将驹过隙，坐待石穿溜。
君看汉唐主，宫殿悲麦秀。
而况彼区区，何异壹醉富。
鶢鶋非所养，俯仰眩金奏。
髑髅有余乐，不博南面后。
嗟我昔少年，守道贫非疚。
自从出求仕，役物恐见囿。
马融既依梁，班固亦事窦。
效矉岂不欲，顽质谢镌镂。
仄闻长者言，婞直非养寿。
唾面慎勿拭，出胯当俯就。
居然成懒废，敢復齿豪右。
子如照海珠，网目疏见漏。
宏材乏近用，巧舞困短袖。
坐令倾国容，临老见邂逅。
吾衰信久矣，书绝十年旧。
门前可罗雀，感子烦屡叩。
愿言歌缁衣，子粲还予授。
次韵答舒教授观余所藏墨
作者：苏轼
朝代：宋

异时长笑王会稽，野鹜膻腥污刀几。
暮年却得庾安西，自厌家鸡题六纸。
二子风流冠当代，顾与儿童争愠喜。
秦王十八已龙飞，嗜好晚将蛇蚓比。
我生百事不挂眼，时人谬说云工此。
世间有癖念谁无，倾身障簏尤堪鄙。
人生当着几緉屐，定心肯为微物起。
此墨足支三十年，但恐风霜侵髮齿。
非人磨墨墨磨人，瓶应未罄罍先耻。
逝将振衣归故国，数亩荒园自锄理。
作书寄君君莫笑，但觅来禽与青李。
一螺点漆便有余，万竈烧松何处使。
君不见永宁第中捣龙麝，列屋闲居清且美。
倒晕连眉秀岭浮，双鸦画鬓香云委。
时闻五斛赐蛾绿，不惜千金求獭髓。
闻君此诗当大笑，寒窗冷砚冰生水。
次韵答舒教授观余所藏墨
作者：苏轼
朝代：宋

异时长笑王会稽，野鹜膻腥污刀几。暮年却得庾安西，自厌家鸡题六纸。二子风流冠当代，顾与儿童争愠喜。秦王十八已龙飞，嗜好晚将蛇蚓比。我生百事不挂眼，时人谬说云工此。世间有癖念谁无，倾身障簏尤堪鄙。人生当著几两屐，定心肯为微物起。此墨足支三十年，但恐风霜侵发齿。非人磨墨墨磨人，瓶应未罄罍先耻。逝将振衣归故国，数亩荒园自锄理。作书寄君君莫笑，但觅来禽与青李。一螺点漆便有余，万灶烧松何处使。君不见永宁第中扌寿龙麝，列屋闲居清且美。倒晕连眉秀岭浮，双鸦画鬓香云委。时闻五斛赐蛾绿，不惜千金求獭髓。闻君此诗当大笑，寒窗冷砚冰生水。
次韵答舒教授观余所藏墨
作者：苏轼
朝代：宋

异时长笑王会稽，野鹜膻腥污刀几。暮年却得庾安西，自厌家鸡题六纸。二子风流冠当代，顾与儿童争愠喜。秦王十八已龙飞，嗜好晚将蛇蚓比。我生百事不挂眼，时人谬说云工此。世间有癖念谁无，倾身障簏尤堪鄙。人生当著几緉屐，定心肯为微物起。此墨足支三十年，但恐风霜侵发齿。非人磨墨墨磨人，瓶应未罄罍先耻。逝将振衣归故国，数亩荒园自锄理。作书寄君君莫笑，但觅来禽与青李。一螺点漆便有馀，万灶烧松何处使。君不见永宁第中捣龙麝，列屋闲居清且美。倒晕连眉秀岭浮，双鸦画鬓香云委。时闻五斛赐蛾绿，不惜千金求獭髓。闻君此诗当大笑，寒窗冷砚冰生水。
次韵答荆门张都官维见和惠泉诗
作者：苏轼
朝代：宋

楚人少井饮，地气常不泄。蓄之为惠泉，坌若有所折。泉源本无情，岂问浊与澈。贪、愚彼二水，终古耻莫雪。只应所处然，遂使语异别。泉傍地平衍，泉上山嵽嵲。君子慎所居，此义安可缺。古人贵言赠，敢用况高节。不为冬霜乾，肯畏夏日烈。泠泠但不已，海远要当彻。
次韵答荆门张都官维见和惠泉诗
作者：苏轼
朝代：宋

楚人少井饮，地气常不泄。
蓄之为惠泉，坌若有所折。
泉源本无情，岂问浊与澈。
贪愚彼二水，终古耻莫雪。
只应所处然，遂使语异别。
泉傍地平衍，泉上山嵽嵲。
君子慎所居，此义安可缺。
古人贵言赠，敢用况高节。
不为冬霜干，肯畏夏日裂。
泠泠但不已，海远要当彻。
次韵答荆门张都官维见和惠泉诗
作者：苏轼
朝代：宋

楚人少井饮，地气常不洩。
蓄之为惠泉，坌若有所折。
泉源本无情，岂问浊与澈。
贪愚彼二水，终古耻莫雪。
只应所处然，遂使语异别。
泉傍地平衍，泉上山嵽嵲。
君子慎所居，此义安可缺。
古人贵言赠，敢用况高节。
不为冬霜干，肯畏夏日烈。
泠泠但不已，海远要当彻。
次韵答贾耘老
作者：苏轼
朝代：宋

五年一梦南司州，饥寒疾病为子忧。东来六月井无水，仰看古堰横奔牛。平生管、鲍子知我，今日陈、蔡谁从丘。夜航争路泥水涩，牵挽直欲来瓜洲。自言：「嗜酒得风痹，故乡不敢居温柔。定将泛爱救沟壑，衰病不复从前乐。今年太守真卧龙，笑语炎天出冰雹。时低九尺苍须髯，过我三间小池阁。」「故人改观争来贺，小儿不信犹疑错。为君置酒饮且哦，草间秋虫亦能歌。可怜老骥真老矣，无心更秣天山禾。
次韵答贾耘老
作者：苏轼
朝代：宋
体裁：古风

五年一梦南司州，饥寒疾病为子忧。东来六月井无水，仰看古堰横奔牛。平生管、鲍子知我，今日陈、蔡谁从丘。夜航争路泥水涩，牵挽直欲来瓜洲。自言：「嗜酒得风痹，故乡不敢居温柔。定将泛爱救沟壑，衰病不复从前乐。今年太守真卧龙，笑语炎天出冰雹。时低九尺苍须髯，过我三间小池阁」。「故人改观争来贺，小儿不信犹疑错。为君置酒饮且哦，草间秋虫亦能歌。可怜老骥真老矣，无心更秣天山禾。
次韵答贾耘老
作者：苏轼
朝代：宋

五年一梦南司州，饥寒疾病为子忧。
东来六月井无水，仰看古堰横奔牛。
平生管鲍子知我，今日陈蔡谁从丘。
夜航争渡泥水涩，牵挽直欲来瓜洲。
自言嗜酒得风痹，故乡不敢居温柔。
定将泛爱救沟壑，衰病不復从前乐。
今年太守真卧龙，笑语炎天出冰雹。
时低九尺苍鬚髯，过我三间小池阁。
故人改观争来贺，小儿不信犹疑错。
为君置酒饮且哦，草间秋虫亦能歌。
可怜老骥真老矣，无心更秣天山禾。
次韵答贾耘老
作者：苏轼
朝代：宋

五年一梦南司州，饥寒疾病为子忧。东来六月井无水，仰看古堰横奔牛。平生管鲍我知子，今日陈蔡谁従丘。夜航争渡泥水涩，牵挽直欲来瓜洲。自言嗜酒得风痺，故乡不敢居温柔。空将泛爱救沟壑，衰病不复従前乐。今年太守真卧龙，笑语炎天出冰雹。时低九尺苍须髯，过我三间小池阁。故人改观争来贺，小儿不信犹疑错。为君置酒饮且哦，草间秋虫亦能歌。可怜老骥真老矣，无心更秣天山禾。
次韵答邦直子由五首·其一
作者：苏轼
朝代：宋
体裁：七言律诗

簿书颠倒梦魂间，知我疏慵肯见原。闲作闭门僧舍冷，卧闻吹枕海涛喧。忘怀杯酒逢人共，引睡文书信手翻。欲吐狂言喙三尺，怕君嗔我却须吞。
次韵答邦直子由五首·其三
作者：苏轼
朝代：宋

老弟东来殊寂寞，故人留饮慰酸寒。
草荒城角开新径，雨入河洪失旧滩。
车马追陪迹未扫，唱酬往復字应漫。
此诗更欲凭君改，待与江南子布看。
次韵答邦直子由五首·其二
作者：苏轼
朝代：宋

城南短李好交游，箕踞狂歌不自由。
尊主庇民君有道，乐天知命我无忧。
醉呼妙舞留连夜，闲作清诗断送秋。
潇洒使君殊不俗，樽前容我揽须不。
次韵答邦直子由五首·其五
作者：苏轼
朝代：宋

五斗尘劳尚足留，闭关却欲治幽忧。
羞为毛遂囊中颖，未许朱云地下游。
无事会须成好饮，思归时欲赋登楼。
羡君幕府如僧舍，日向城南看浴鸥。
次韵答邦直子由五首·其四
作者：苏轼
朝代：宋
体裁：七言律诗

君虽为我此迟留，别后凄凉我已忧。不见便同千里远，退归终作十年游。恨无扬子一区宅，懒卧元龙百尺楼。闻道鹓鸾满台阁，网罗应不到沙鸥。
次韵答邦直子由四首
作者：苏轼
朝代：宋

簿书颠倒梦魂间，知我疏慵肯见原。闲作闭门僧舍冷，病闻吹枕海涛喧。忘怀杯酒逢人共，引睡文书信手翻。欲吐狂言喙三尺，怕君瞋我却须吞。（邦直屡以此见戒。）城南短李好交游，箕踞狂歌总自由。尊主庇民君有道，乐天知命我无忧。醉呼妙舞留连夜，闲作清诗断送秋。潇洒使君殊不俗，樽前容我揽须不。（邦直家中舞者甚多。）老弟东来殊寂寞，故人留饮慰酸寒。草荒城角开新径，雨入河洪失旧滩。车马追陪迹未扫，唱酬往复字应漫。此诗更欲凭君改，待与江南子布看。君虽为我此迟留，别后凄凉我已忧。不见便同千里远，退归终作十年游。恨无扬子一区宅，懒卧元龙百尺楼。闻道鹓鸿满台阁，网罗应不到沙鸥。
次韵答钱穆父以轼得汝阴用杭越唱酬韵作诗见
作者：苏轼
朝代：宋

大耿疲劳已离群，小冯慈爱且当门。
（轼本以舍弟亲嫌请郡。
）玉堂不著扶犁手，霜鬓偏宜画鹿轓。
豪杰虽无两王继，（子直、深父。
）风流犹有二欧存。
（叔弼、季默。
）清诗已入新歌舞，要使邦人识雅言。
次韵答钱穆父穆父以仆得汝阴用杭越酬唱韵作诗见寄
作者：苏轼
朝代：宋

大耿疲劳已离羣，小冯慈爱且当门。
玉堂不着扶犁手，霜鬓偏宜画鹿轓。
豪杰虽无两王继，风流犹有二欧存。
清诗已入新歌舞，要使邦人识雅言。
次韵答钱穆父，穆父以仆得汝阴，用杭越酬唱韵作诗见寄
作者：苏轼
朝代：宋

大耿疲劳已离群，小冯慈爱且当门。玉堂不著扶犁手，霜鬓偏宜画鹿轓。豪杰虽无两王继，风流犹有二欧存。清诗已入新歌舞，要使邦人识雅言。
次韵答顿起二首
作者：苏轼
朝代：宋

挽袖推腰踏破绅，旧闻携手上天门。相逢应觉声容似，欲话先惊岁月奔。新学已皆从许子，诸生犹自畏何蕃。殿庐直宿真如梦，犹记忧时策万言。十二东秦比汉京，去年古寺共题名。早衰怪我遽如许，苦学怜君太瘦生。茅屋拟归田二顷，金丹终扫雪千茎。何人更似苏司业，和遍新诗满洛城。
次韵答顿起二首
作者：苏轼
朝代：宋

挽袖推腰踏破绅，旧闻携手上天门。
相逢应觉声容似，欲话先惊岁月奔。
新学已皆従许子，诸生犹自畏何蕃。
殿庐直宿真如梦，犹记忧时策万言。
（顿君及第时，余为殿试编排官，见其答策语颇直。
其后与子由试举人西京，既罢，同登嵩山绝顶。
尝见其唱酬诗十余首，顿诗中及之。
）十二东秦比汉京，去年古寺共题名。
（去岁见之于青州。
）早衰怪我遽如许，苦学怜君太瘦生。
茅屋拟归田二顷，金丹终扫雪千径。
何人更似苏司业。
和遍新诗满洛城。
次韵答顿起二首·其一
作者：苏轼
朝代：宋
体裁：七言律诗

挽袖推腰踏破绅，旧闻携手上天门。相逢应觉声容似，欲话先惊岁月奔。新学已皆从许子，诸生犹自畏何蕃。殿庐直宿真如梦，犹记忧时策万言。
次韵答顿起二首·其二
作者：苏轼
朝代：宋
体裁：七言律诗

十二东秦比汉京，去年古寺共题名。早衰怪我遽如许，苦学怜君太瘦生。茅屋拟归田二顷，金丹终扫雪千茎。何人更似苏司业，和遍新诗满洛城。
次韵答黄安中兼简林子中
作者：苏轼
朝代：宋
体裁：七言律诗

老去心灰不复然，一麾江海意方坚。那堪黄散付子度，空羡苏杭养乐天。病肺一春难白酒，别肠三夜绕朱弦。群仙正欲吾归去，共把清风借玉川。
次韵答黄安中兼简林子中
作者：苏轼
朝代：宋

老去心灰不復然，一麾江海意方坚。
那堪黄散付子度，空羡苏杭养乐天。
病肺一春难白酒，别肠三夜绕朱絃。
羣仙正欲吾归去，共把清风借玉川。
次韵米黻二王书跋尾二首
作者：苏轼
朝代：宋

三馆曝书防蠹毁，得见《来禽》与《青李》。秋蛇春蚓久相杂，野鹜家鸡定谁美。玉函金籥天上来，紫衣敕使亲临启。纷纶过眼未易识，磊落挂壁空云委。归来妙意独追求，坐想蓬山二十秋。怪君何处得此本，上有桓玄寒具油。巧偷豪夺古来有，一笑谁似痴虎头。君不见长安永宁里，王家破垣谁复修。元章作书日千纸，平生自苦谁与美。画地为饼未必似，要令痴儿出馋水。锦囊玉轴来无趾，粲然夺真疑圣智。忍饥看书泪如洗，至今鲁公馀《乞米》。
次韵米黻二王书跋尾二首
作者：苏轼
朝代：宋

三馆曝书防蠹毁，得见来禽与青李。秋蛇春蚓久相杂，野鹜家鸡定谁美。玉函金钥天上来，紫衣敕使亲临启。纷纶过眼未易识，磊落挂壁空云委。归来妙意独追求，坐想蓬山二十秋。怪君何处得此本，上有桓玄寒具油。巧偷豪夺古来有，一笑谁似痴虎头。君不见长安永宁里，王家破垣谁复修。元章作书日千纸，平生自苦谁与美。画地为饼未必似，要令痴儿出馋水。锦囊玉轴来无趾，粲然夺真疑圣智。忍饥看书泪如洗，至今鲁公余乞米。
次韵米黻二王书跋尾二首·其一
作者：苏轼
朝代：宋

三馆曝书防蠹毁，得见《来禽》与《青李》。秋蛇春蚓久相杂，野鹜家鸡定谁美。玉函金籥天上来，紫衣敕使亲临启。纷纶过眼未易识，磊落挂壁空云委。归来妙意独追求，坐想蓬山二十秋。怪君何处得此本，上有桓玄寒具油。巧偷豪夺古来有，一笑谁似痴虎头。君不见长安永宁里，王家破垣谁复修。
次韵米黻二王书跋尾二首·其一
作者：苏轼
朝代：宋

三馆曝书防蠹毁，得见来禽与青李。
秋蛇春蚓久相杂，野鹜家鸡定谁美。
玉函金籥天上来，紫衣敕使亲临启。
纷纶过眼未易识，磊落挂壁空云委。
归来妙意独追求，坐想蓬山二十秋。
怪君何处得此本，上有桓玄寒具油。
巧偷豪夺古来有，一笑何似痴虎头。
君不见长安永宁里，王家破垣谁復修。
次韵米黻二王书跋尾二首·其二
作者：苏轼
朝代：宋

元章作书日千纸，平生自苦谁与美。
画地为餠未必似，要令痴儿出馋水。
锦囊玉轴来无趾，粲然夺真疑圣智。
忍饥看书泪如洗，至今鲁公余乞米。
次韵米黻二王书跋尾二首·其二
作者：苏轼
朝代：宋

元章作书日千纸，平生自苦谁与美。画地为饼未必似，要令痴儿出馋水。锦囊玉轴来无趾，粲然夺真疑圣智。忍饥看书泪如洗，至今鲁公馀《乞米》。
次韵聪上人见寄（一作：次韵闻复上人。）
作者：苏轼
朝代：宋
体裁：五言律诗

前身本同社，宿业独临边。一悟镜空老，始知圆泽贤。归心忘犊佩，生术寄羊鞭。不似欧阳子，空留六一泉。
次韵胡完夫
作者：苏轼
朝代：宋

青衫别泪尚斓斑，十载江湖困抱关。老去上书还北阙，朝来拄笏望西山。相従杯酒形骸外，笑说平生醉梦间。万事会须咨伯始，白头容我占清闲。
次韵胡完夫
作者：苏轼
朝代：宋
体裁：七言律诗

青衫别泪尚斓斑，十载江湖困抱关。老去上书还北阙，朝来拄笏看西山。相从杯酒形骸外，笑说平生醉梦间。万事会须咨伯始，白头容我占清闲。
次韵致政张朝奉仍招晚饮
作者：苏轼
朝代：宋

扫白非黄精，轻身岂胡麻。
怪君仁而寿，未觉生有涯。
曾经丹化米，亲授枣如瓜。
云蒸作雾楷，火灭噀雨巴。
自此养铅鼎，无穷走河车。
至今许玉斧，犹事萼绿华。
我本三生人，畴昔一念差。
前生或草圣，习气余惊蛇。
儒臞谢赤松，佛缚惭丹霞。
时时一篇出，扰扰四座譁。
清诗得可惊，信美辞多夸。
回车入官府，治具随贫家。
萍虀与豆粥，亦可成咄嗟。
次韵致政张朝奉仍招晚饮
作者：苏轼
朝代：宋

扫白非黄精，轻身岂胡麻。怪君仁而寿，未觉生有涯。曾经丹化米，亲授枣如瓜。云蒸作雾楷，火灭噀雨巴。自此养铅鼎，无穷走河车。至今许玉斧，犹事萼绿华。我本三生人，畴昔一念差。前生或草圣，习气馀惊蛇。儒臞谢赤松，佛缚惭丹霞。时时一篇出，扰扰四座哗。清诗得可惊，信美辞多夸。回车入官府，治具随贫家。萍韭与豆粥，亦可成咄嗟。
次韵致政张朝奉仍招晚饮
作者：苏轼
朝代：宋

扫白非黄精，轻身岂胡麻。怪君仁而寿，未觉生有涯。曾经丹化米，亲授枣如瓜。云蒸作雾楷，火灭噀雨巴。自此养铅鼎，无穷走河车。至今许玉斧，犹事萼绿华。（君曾见永州何仙姑得药饵之，人疑其以此寿也，故有丹化米、萼绿华之句，皆女仙事。）我本三生人，畴昔一念差。前生或草圣，习气馀惊蛇。儒臞谢赤松，佛缚惭丹霞。时时一篇出，扰扰四座哗。清诗得可惊，信美辞多夸。回车入官府，治具随贫家。萍齑与豆粥，亦可成咄嗟。
次韵致远
作者：苏轼
朝代：宋
体裁：七言绝句

长笑右军称草圣，不如东野以诗鸣。乐天自爱吟淮月，怀祖无劳听角声。
次韵致远？一作：和叶涛？
作者：苏轼
朝代：宋

长笑右军称草圣，不如东野以诗鸣。乐天自欲吟淮月，怀祖无劳听角声。
次韵舒尧文祈雪雾猪泉
作者：苏轼
朝代：宋

长笑蛇医一寸腹，衔冰吐雹何时足。苍鹅无罪亦可怜，斩颈横盘不敢哭。岂知泉下有猪龙，卧枕雷车踏阴轴。前年太守为旱请，雨点随人如撒菽。太守归国龙归泉，至今人咏淇园绿。我今又复罹此旱，凛凛疲民在沟渎。却寻旧迹叩神泉，坐客仍携王子渊。看草《中和》、《乐职》颂，新声妙语慰华颠。晓来泉上东风急，须上冰珠老蛟泣。怪词欲逼龙飞起，险韵不量吾所及。行看积雪厚埋牛，谁与春工掀百蛰。此时还复借君诗，馀力汰辀仍贯笠。挥毫落纸勿言疲，惊龙再起震失匙。
次韵舒尧文祈雪雾猪泉
作者：苏轼
朝代：宋

长笑蛇医一寸腹，衔冰吐雹何时足。苍鹅无罪亦可怜，斩颈横盘不敢哭。岂知泉下有猪龙，卧枕雷车踏阴轴。前年太守为旱请，雨点随人如撒菽。太守归国龙归泉，至今人咏淇园绿。我今又复罹此旱，凛凛疲民在沟渎。却寻旧迹叩神泉，坐客仍携王子渊。看草中和乐职颂，新声妙悟慰华颠。晓来泉上东风急，须上冰珠老蛟泣。怪词欲逼龙飞起，险韵不量吾所及。行看积雪厚埋牛，谁与春工掀百蛰。此时还复借君诗，余力汰辀仍贯笠。挥毫落纸勿言疲，惊龙再起震失匙。
次韵舒尧文祈雪雾猪泉
作者：苏轼
朝代：宋

长笑蛇医一寸腹，衔冰吐雹何时足。
苍鹅无罪亦可怜，斩颈横盘不敢哭。
岂知泉下有猪龙，卧枕雷车踏阴轴。
前年太守为旱请，雨点随人如撒菽。
太守归国龙归泉，至今人咏淇园绿。
我今又復罹此旱，凛凛疲民在沟渎。
却寻旧迹叩神泉，坐客仍携王子渊。
看草中和乐职颂，新声妙语慰华颠。
晓来泉上东风急，鬚上冰珠老蛟泣。
怪词欲逼龙飞起，险韵不量吾所及。
行看积雪厚埋牛，谁与春工掀百蛰。
此时还復借君诗，余力汰辀仍贯笠。
挥毫落纸勿言疲，惊龙再起震失匙。
次韵舒教授寄李公择
作者：苏轼
朝代：宋

草书妙绝吾所兄，真书小低犹抗行。论文作诗俱不敌，看君谈笑收降旌。去年逾月方出昼，为君剧饮几濡首。今年过我虽少留，寂寞陶潜方止酒。别时流涕揽君须，悬知此欢堕空虚。松下纵横馀屐齿，门前轣辘想君车。怪君一身都是德，近之清润沦肌骨。细思还有可恨时，不许蓝桥见倾国。
次韵舒教授寄李公择
作者：苏轼
朝代：宋

草书妙绝吾所兄，真书小低犹抗行。
论文作诗俱不敌，看君谈笑收降旌。
去年逾月方出昼，为君剧饮几濡首。
今年过我虽少留，寂寞陶潜方止酒。
别时流涕揽君鬚，悬知此欢堕空虚。
松下纵横余屐齿，门前轣辘想君车。
怪君一身都是德，近之清润沦肌骨。
细思还有可恨时，不许蓝桥见倾国。
次韵舒教授寄李公择
作者：苏轼
朝代：宋

草书妙绝吾所兄，真书小低犹抗行。
论文作诗俱不敌，看君谈笑收降旌。
去年逾月方出昼，（予去年留齐月余。
）为君剧饮几濡首。
今年过我虽少留，寂寞陶潜方止酒。
（此行公择病酒，多不饮。
）别时流涕揽君须，悬知此欢坠空虚。
松下纵横余屐齿，门前轣辘想君车。
怪君一身都是德，近之清润沦肌骨。
细思还有可恨时，不许蓝桥见倾国。
（公择有婢名云英，屡欲出，不果。
）
次韵苏伯固主簿重九
作者：苏轼
朝代：宋

云间朱袖拂云和，知是长松挂发萝。髻重不嫌黄菊满，手香新喜绿橙搓。墨翻衫袖吾方醉，纸落云烟子患多。只有黄鸡与白日，玲珑应识使君歌。
次韵苏伯固主簿重九
作者：苏轼
朝代：宋
体裁：七言律诗

云间朱袖拂云和，知是长松挂女萝。髻重不嫌黄菊满，手香新喜绿橙搓。墨翻衫袖吾方醉，纸落云烟子患多。只有黄鸡与白日，玲珑应识使君歌。
次韵苏伯固游蜀冈送李孝博奉使岭表
作者：苏轼
朝代：宋

新苗未没鹤，老叶方翳蝉。
绿渠浸麻水，白板烧松烟。
笑窥有红颊，醉卧皆华颠。
家家机杼鸣，树树梨枣悬。
野无佩犊子，府有骑鹤仙。
观风峤南使，出相山东贤。
渡江弔很石，过岭酌贪泉。
与君步徙倚，望彼修连娟。
愿及南枝谢，早随北雁翩。
归来春酒熟，共看山樱然。
次韵苏伯固游蜀冈，送李孝博奉使岭表
作者：苏轼
朝代：宋

新苗未没鹤，老叶方翳蝉。绿渠浸麻水，白板烧松烟。笑窥有红颊，醉卧皆华颠。家家机杼鸣，树树梨枣悬。野无佩犊子，府有骑鹤仙。观风峤南使，出相山东贤。渡江吊很石，过岭酌贪泉。与君步徙倚，望彼修连娟。愿及南枝谢，早随北雁翩。归来春酒熟，共看山樱然。
次韵范淳父送秦少章
作者：苏轼
朝代：宋

宿缘在江海，世网如予何。西来庾公尘，已濯长淮波。十年淮海人，初见一麦禾。但欣争讼少，未觉舟车多。秦郎忽过我，赋诗如《卷阿》。句法本黄子，（谓鲁直也。）二豪与揩磨。（其兄少游与张文潜。）嗟我久离群，逝将老西河。后生多名士，欲荐空悲歌。小范真可人，独肯勤收罗。瘦马识aa35耳，枯桐得云和。近闻馆李生，（李廌方叔。）病鹤借一柯。赠行苦说我，妙语慰蹉跎。西羌已解仇，烽火连朝那。坐筹付公等，吾将寄潜沱。
次韵范淳甫送秦少章
作者：苏轼
朝代：宋

宿缘在江海，世网如予何。西来庾公尘，已濯长淮波。十年淮海人，初见一麦禾。但欣争讼少，未觉舟车多。秦郎忽过我，赋诗如《卷阿》。句法本黄子，二豪与揩磨。嗟我久离群，逝将老西河。后生多名士，欲荐空悲歌。小范真可人，独肯勤收罗。瘦马识騄耳，枯桐得云和。近闻馆李生，病鹤借一柯。赠行苦说我，妙语慰蹉跎。西羌已解仇，烽火连朝那。坐筹付公等，吾将寄潜沱。
次韵范淳甫送秦少章
作者：苏轼
朝代：宋

宿缘在江海，世网如予何。
西来庾公尘，已濯长淮波。
十年淮海人，初见一麦禾。
但欣争讼少，未觉舟车多。
秦郎忽过我，赋诗如卷阿。
句法本黄子，二豪与揩磨。
嗟我久离羣，逝将老西河。
后生多名士，欲荐空悲歌。
小范真可人，独肯勤收罗。
瘦马识醁耳，枯桐得云和。
近闻馆李生，病鹤借一柯。
赠行苦说我，妙语慰蹉跎。
西羌已解仇，烽火连朝那。
坐筹付公等，吾将寄潜沱。
次韵范纯父涵星砚月石风林屏诗
作者：苏轼
朝代：宋
体裁：古风

月次于房历三星，斗牛不神箕独灵。簸摇桑榆尽西靡，影落苏子砚与屏。天工与我两厌事，孰居无事为此形。与君持橐侍帷幄，同到温室观尧蓂。自怜太史牛马走，伎等卜祝均倡伶。欲留衣冠挂神武，便击云水归南溟。陶泓不称管城沐，醉石可助平泉醒。故持二物与夫子，欲使妙质留天庭。但令滋液到枯槁，勿遣光景生晦冥。上书挂名岂待我，独立自可当雷霆。我时醉眠风林下，夜与渔火同青荧。抚物怀人应独叹，作诗寄子谁当听。
次韵范纯父涵星砚月石风林屏诗
作者：苏轼
朝代：宋

月次于房历三星，斗牛不神箕独灵。
簸摇桑榆尽西靡，影落苏子砚与屏。
天工与我两厌事，孰居无事为此形。
与君持橐侍帷幄，同到温室观尧蓂。
自怜太史牛马走，伎等卜祝均倡伶。
欲留衣冠挂神武，便击云水归南溟。
陶泓不称管城沐，醉石可助平泉醒，故持二物与夫子，欲使妙质留天庭。
但令滋液到枯槁，勿遣光景生晦冥。
上书挂名岂待我，独立自可当雷霆。
我时醉眠风林下，夜与渔火同青荧。
抚物怀人应独叹，作诗寄子谁当听。
次韵范纯父涵星砚月石风林屏诗
作者：苏轼
朝代：宋

月次於房历三星，斗牛不神箕独灵。簸摇桑榆尽西靡，影落苏子砚与屏。天工与我两厌事，孰居无事为此形。与君持橐侍帷幄，同到温室观尧蓂。自怜太史牛马走，伎等卜祝均倡伶。欲留衣冠挂神武，便击云水归南溟。陶泓不称管城沐，醉石可助平泉醒。故持二物与夫子，欲使妙质留天庭。但令滋液到枯槁，勿遣光景生晦冥。上书挂名岂待我，独立自可当雷霆。我时醉眠风林下，夜与渔火同青荧。抚物怀人应独叹，作诗寄子谁当听。
次韵蒋颖叔
作者：苏轼
朝代：宋
体裁：七言律诗

月明惊鹊未安枝，一棹飘然影自随。江上秋风无限浪，枕中春梦不多时。琼林花草闻前语，罨画溪山指后期。岂敢便为鸡黍约，玉堂金殿要论思。
次韵蒋颖叔
作者：苏轼
朝代：宋

月明惊鹊未安枝，一棹飘然影自随。
江上秋风无限浪，枕中春梦不多时。
琼林花草闻前语，罨画溪山指后期。
（蒋诗记及第时琼林宴坐中所言，且约同卜居阳羡。
）岂敢便为鸡黍约，玉堂金殿要论思。
次韵蒋颖叔、钱穆父从驾景灵宫二首
作者：苏轼
朝代：宋

与君并直记初元，白首还同入禁门。玉殿齐班容小语，霜廷稽首泫微温。病贪赐茗浮铜叶，老怯香泉滟宝樽。回首鵷行有人杰，坐知羌虏是游魂。
次韵蒋颖叔、钱穆父从驾景灵宫二首
作者：苏轼
朝代：宋

归来病鹤记城闉，旧踏松枝雨露新。半白不羞垂领发，软红犹恋属车尘。雨收九陌丰登后，日丽三元下降辰。粗识君王为民意，不才何以助精禋。与君并直记初元，白首还同入禁门。玉殿齐班容小语，霜廷稽首泫微温。病贪赐茗浮铜叶，老怯香泉滟宝樽。回首鹓行有人杰，坐知羌虏是游魂。
次韵蒋颖叔、钱穆父从驾景灵宫二首·其一
作者：苏轼
朝代：宋

归来病鹤记城闉，旧踏松枝雨露新。半白不羞垂领发，软红犹恋属车尘。雨收九陌丰登后，日丽三元下降辰。粗识君王为民意，不才何以助精禋。
次韵蒋颖叔二首 其一 扈从景灵宫
作者：苏轼
朝代：宋

道人幽梦晓初还，已觉笙箫下月坛。风伯前驱清宿雾，祝融骖乘破朝寒。英姿连璧从多士，妙句锵金和八銮。已向词臣得颇、牧，路人莫作老儒看。
次韵蒋颖叔二首 其二 凝祥池
作者：苏轼
朝代：宋

似知金马客，时梦碧鸡坊。冰雪消残腊，烟波写故乡。鸣鸾自容与，立马久回翔。乞与三韩使，新图到乐浪。道人幽梦晓初还，已觉笙箫下月坛。风伯前驱清宿雾，祝融骖乘破朝寒。英姿连璧从多士，妙句锵金和八銮。已向词臣得颇、牧，路人莫作老儒看。
次韵蒋颖叔二首·凝祥池
作者：苏轼
朝代：宋
体裁：五言律诗

似知金马客，时梦碧鸡坊。冰雪消残腊，烟波写故乡。鸣鸾自容与，立马久回翔。乞与三韩使，新图到乐浪。
次韵蒋颖叔二首·扈从景灵宫
作者：苏轼
朝代：宋

道人幽梦晓初还，已觉笙箫下月坛。
风伯前驱清宿雾，祝融骖乘破朝寒。
英姿连璧从多士，妙句锵金和八銮。
已向词臣得颇牧，路人莫作老儒看。
次韵蒋颖叔钱穆父从驾景灵宫二首·其一
作者：苏轼
朝代：宋

归来病鹤记城闉，旧踏松枝雨露新。
半白不羞垂领髮，软红犹恋属车尘。
雨收九陌丰登后，日丽三元下降辰。
粗识君王为民意，不才何以助精禋。
次韵蒋颖叔钱穆父从驾景灵宫二首·其二
作者：苏轼
朝代：宋
体裁：七言律诗

与君并直记初元，白首还同入禁门。玉殿齐班容小语，霜廷稽首泫微温。病贪赐茗浮铜叶，老怯香泉滟宝樽。回首鹓行有人杰，坐知羌虏是游魂。
次韵表兄程正辅江行见桃花
作者：苏轼
朝代：宋

曲士赋怀沙，草木伤莽莽。德人无荆棘，坐失岭峤阻。我兄瑚琏姿，流落瘴江浦。净眼见桃花，纷纷堕红雨。萧然振衣裓，笑问散花女。我观解语花，粉色如黄土。一言破千偈，况尔初不语。可怜一转话，他日如何举。故复此微吟，聊和鸥鸦橹。江边闲草木，闲客当为主。尔来子美瘦，正坐作诗苦。袖手焚笔砚，清篇真漫与。愿兄理北辕，六辔去如组。上林桃花开，水暖鸿北翥。
次韵袁公济谢芎椒
作者：苏轼
朝代：宋

燥吻时时着酒濡，要令卧疾致文殊。
河鱼溃腹空号楚，汗水流骹始信吴。
自笑方求三岁艾，不如长作独眠夫。
羡君清瘦真仙骨，更助飘飘鹤背躯。
次韵袁公济谢芎椒
作者：苏轼
朝代：宋

燥吻时时著酒濡，要令卧疾致文殊。河鱼溃腹空号楚，汗水流骹始信吴。自笑方求三岁艾，不如长作独眠夫。羡君清瘦真仙骨，更助飘飘鹤背躯。
次韵袁公济谢芎椒诗
作者：苏轼
朝代：宋

燥吻时时著酒濡，要令卧疾致文殊。河鱼溃腹空号楚，汗水流？始信吴。（《吴真君服椒法》云：半年脚心汗如水。）自笑方求三岁艾，不如长作独眠夫。羡君清瘦真仙骨，更助飘飘鹤背躯。
次韵詹适宣德小饮巽亭
作者：苏轼
朝代：宋

君方梦谪仙，我亦吊文园。江上同三黜，天涯共一樽。涛雷殷白昼，梅雪耿黄昏。归去多情雨，应随御史轩。
次韵詹适宣德小饮巽亭
作者：苏轼
朝代：宋

君方梦谪仙，我亦弔文园。
江上同三黜，天涯共一樽。
涛雷殷白昼，梅雪耿黄昏。
归去多情雨，应随御史轩。
次韵詹适宣德小饮巽亭
作者：苏轼
朝代：宋

君方梦谪仙，（来诗记李白郎官湖事。
）我亦吊文园。
江上同三黜，天涯又一樽。
涛雷殷白昼，梅雪耿黄昏。
归去多情雨，应随御史轩。
（詹为御史主簿。
）
次韵许冲元送成都高士敦钤辖
作者：苏轼
朝代：宋

栘中老监本虚名，懒作燕山万里行。
坐看飞鸿迎使节，归来骏马换倾城。
高才本不缘勋阀，余力还思治蜀兵。
西望雪山烽火尽，不妨樽酒寄平生。
次韵许冲元送成都高士敦钤辖
作者：苏轼
朝代：宋

栘中老监本虚名，懒作燕山万里行。坐看飞鸿迎使节，归来骏马换倾城。高才本不缘勋阀，馀力还思治蜀兵。西望雪山烽火尽，不妨樽酒寄平生。
次韵许遵
作者：苏轼
朝代：宋
体裁：七言律诗

蒜山渡口挽归艎，朱雀桥边看道装。供帐已应烦百两，击鲜毋久溷诸郎。问禅时到长干寺，载酒闲过绿野堂。此味只忧儿辈觉，逢人休道北窗凉。
次韵谢子高读《渊明传》
作者：苏轼
朝代：宋

枯木嵌空微黯淡，古器虽在无古弦。袖中正有南风手，谁能听之谁为弹。风流岂落正始后，甲子不数义熙前。一山黄菊平生事，无酒令人意缺然。
次韵谢子高读渊明传？此诗为黄庭坚作？
作者：苏轼
朝代：宋

枯木嵌空微黯淡，古器虽在无古弦。
袖中正有南风手，谁为听之谁为传。
风流岂落正始后，甲子不数义熙前。
一山黄菊平生事，无酒令人意缺然。
庞公？此诗为沈辽作。
据文意当为两首诗讹成，现据外集分。
外集题第二首为《戏书》。
？襄阳庞公少检束，白发不髡亦不俗。
世所奔趋我独弃，我已有馀彼不足。
鹿门有月树下行，虎溪无风舟上宿。
不识当年捕鱼客，但爱长康画金粟。
杜口如今不复言，庞公为人不曲局。
东西有人问老翁，为道明灯照华屋。
五言七言正儿戏，三行五行亦偶尔。
我性不饮只解醉，正如春风弄群卉。
四十年来同幻事，老去何须别愚智。
古人不住亦不灭，我今不作亦不止。
寄语悠悠世上人，浪生浪死一埃尘。
洗墨无池笔无象，聊尔作戏悦我神。
次韵赠清凉长老
作者：苏轼
朝代：宋
体裁：七言律诗

过淮入洛地多尘，举扇西风欲污人。但怪云山不改色，岂知江月解分身。安心有道年颜好，遇物无情句法新。送我长芦舟一叶，笑看雪浪满衣巾。
次韵赵令铄
作者：苏轼
朝代：宋

东坡已报六年穰，惆怅红尘白首郎。枕上溪山犹可见，门前冠盖已相忘。故人年少真琼树，落笔风生战堵墙。端向瓮间寻吏部，老来专以醉为乡。
次韵赵令铄
作者：苏轼
朝代：宋

东坡已报六年穰，惆怅红尘白首郎。
枕上溪山犹可见，门前冠盖已相望。
故人年少真琼树，落笔风生战堵墙。
端向瓮间寻吏部，老来专以醉为乡。
次韵赵令铄惠酒
作者：苏轼
朝代：宋
体裁：古风

神山无石髓，生世悲暂寓。坐待玉膏流，千载真旦暮。青州老从事，鬲上非所部。惠然肯见从，知我憎市酤。开瓶自洗盏，肴核谁与具。门前听剥啄，烹鱼得尺素。
次韵赵令铄惠酒
作者：苏轼
朝代：宋

神山无石髓，生世悲暂寓。坐待玉膏流，千载真旦暮。青州老従事，鬲上非所部。惠然肯见従，知我憎市酤。开瓶自洗盏，肴核谁与具。门前听剥啄，烹鱼得尺素。
次韵赵德麟西湖新成见怀绝句
作者：苏轼
朝代：宋

壶中春色（谓洞庭春色也。
）饮中仙，骑鹤东来独惘然。
犹有赵陈同李郭，不妨同泛过湖船。
次韵赵德麟雪中惜梅且饷柑酒三首
作者：苏轼
朝代：宋

千花未分出梅余，遣雪摧残计已疏。卧闻点滴如秋雨，知是东风为扫除。阆苑千葩映玉宸，人间只有此花新。飞霙要欲先桃李，散作千林火迫春。蹀躞娇黄不受鞿，东风暗与色香归。偶逢白堕争春手，遣入王孙玉斝飞。
次韵赵德麟雪中惜梅且饷柑酒三首
作者：苏轼
朝代：宋

千花未分出梅馀，遣雪摧残计已疏。卧闻点滴如秋雨，知是东风为扫除。阆苑千葩映玉宸，人间只有此花新。飞霙要欲先桃李，散作千林火迫春。蹀躞娇黄不受鞿，东风暗与色香归。偶逢白堕争春手，遣入王孙玉斝飞。
次韵赵德麟雪中惜梅且饷柑酒三首·其一
作者：苏轼
朝代：宋

千花未分出梅余，遣雪摧残计已疏。
卧闻点滴如秋雨，知是东风为扫除。
次韵赵德麟雪中惜梅且饷柑酒三首·其一
作者：苏轼
朝代：宋

千花未分出梅馀，遣雪摧残计已疏。卧闻点滴如秋雨，知是东风为扫除。
次韵赵德麟雪中惜梅且饷柑酒三首·其三
作者：苏轼
朝代：宋
体裁：七言绝句

蹀躞娇黄不受鞿，东风暗与色香归。偶逢白堕争春手，遣入王孙玉斝飞。
次韵赵德麟雪中惜梅且饷柑酒三首·其二
作者：苏轼
朝代：宋
体裁：七言绝句

阆苑千葩映玉宸，人间只有此花新。飞霙要欲先桃李，散作千林火迫春。
次韵赵德麟雪中惜梅且饷柑酒三首予少年颇知种松，手植数万株，皆中梁柱矣。都梁山中见杜舆秀才，求学其法，戏赠二首·其一
作者：苏轼
朝代：宋
体裁：七言绝句

露宿泥行草棘中，十年春雨养髯龙。如今尺五城南杜，欲问东坡学种松。
次韵赵景贶春思且怀吴越山水
作者：苏轼
朝代：宋

岁华来无穷，老眼久已静。春风如系马，未动意先骋。西湖忽破碎，鸟落鱼动镜。萦城理枯渎，放闸起胶艇。愿君营此乐，官事何时竟。（清河西湖三闸，督君成之。）思吴信偶然，出处付前定。飘然不系舟，乘此无尽兴。醉翁行乐处，草木皆可敬。明朝游北渚，急扫黄叶径。白酒真到齐，红裙已放郑。（酒尚有香泉一壶，为乐全先生服，不作乐也。）
次韵赵景贶春思且怀吴越山水
作者：苏轼
朝代：宋

岁华来无穷，老眼久已静。
春风如繫马，未动意先骋。
西湖忽破碎，鸟落鱼动镜。
萦城理枯渎，放闸起胶艇。
愿君营此乐，官事何时竟。
思吴信偶然，出处付前定。
飘然不繫舟，乘此无尽兴。
醉翁行乐处，草木皆可敬。
明朝游北渚，急扫黄叶径。
白酒真到齐，红裙已放郑。
次韵赵景贶春思，且怀吴越山水
作者：苏轼
朝代：宋

岁华来无穷，老眼久已静。春风如系马，未动意先骋。西湖忽破碎，鸟落鱼动镜。萦城理枯渎，放闸起胶艇。愿君营此乐，官事何时竟。思吴信偶然，出处付前定。飘然不系舟，乘此无尽兴。醉翁行乐处，草木皆可敬。明朝游北渚，急扫黄叶径。白酒真到齐，红裙已放郑。
次韵赵景贶督两欧阳诗破陈酒戒
作者：苏轼
朝代：宋

商也哀未忘，岁月忽已秋。
祥琴虽未调，余悲不敢留。
矧此乃韵语，未入金石流。
羲之生五子，总角出银鈎。
吾家有二许，下笔两不休。
君言不能诗，此语人信不。
千钟斯为尧，百榼斯为丘。
陋矣陶士衡，当以大白浮。
酒中那有失，醉则不惊鸥。
明当罚二子，已洗两玉舟。
次韵赵景贶督两欧阳诗破陈酒戒
作者：苏轼
朝代：宋

商也哀未散，岁月忽已秋。祥琴虽未调，余悲不敢留。矧此乃韵语，未入金石流。羲之生五子，总角出银钩。吾家有二许，下笔两不休。君言不能诗，此语人信不。千钟斯为尧，百榼斯为丘。陋矣陶士衡，当以大白浮。酒中那有失，醉则不惊鸥。明当罚二子，已洗两玉舟。
次韵赵景贶督两欧阳诗，破陈酒戒
作者：苏轼
朝代：宋

商也哀未忘，岁月忽已秋。祥琴虽未调，馀悲不敢留。矧此乃韵语，未入金石流。羲之生五子，总角出银沟。吾家有二许，下笔两不休。君言不能诗，此语人信不？千钟斯为尧，百榼斯为丘。陋矣陶士衡，当以大白浮。酒中那有失，醉则不惊鸥。明当罚二子，已洗两玉舟。
次韵述古过周长官夜饮
作者：苏轼
朝代：宋
体裁：七言律诗

二更铙鼓动诸邻，百首新诗间八珍。已遣乱蛙成两部，更邀明月作三人。云烟湖寺家家境，灯火沙河夜夜春。曷不劝公勤秉烛，老来光景似奔轮。
次韵送张山人归彭城
作者：苏轼
朝代：宋

羡君飘荡一虚舟，来作钱塘十日游。水洗禅心都眼净，山供诗笔总眉愁。雪中乘兴真聊尔，春尽思归却罢休。何日五湖从范蠡，种鱼万尾橘千头。
次韵送张山人归彭城
作者：苏轼
朝代：宋

羡君飘荡一虚舟，来作钱塘十日游。水洗禅心都眼净，山供诗笔总眉愁。雪中乘兴真聊尔，春尽思归却罢休。何日五湖従范蠡，种鱼万尾橘千头。
次韵送张山人归彭城
作者：苏轼
朝代：宋

羡君飘荡一虚舟，来作钱塘十日游。
水洗禅心都眼浄，山供诗笔总眉愁。
雪中乘兴真聊尔，春尽思归却罢休。
何日五湖从范蠡，种鱼万尾橘千头。
次韵送徐大正
作者：苏轼
朝代：宋

别时酒盏照灯花，知我归期渐有涯。去岁渡江萍似斗，今年并海枣如瓜。多情明月邀君共，无价青山为我赊。千首新诗一竿竹，不应空钓汉江槎。
次韵送徐大正
作者：苏轼
朝代：宋

别时酒醆照灯花，知我归期渐有涯。
去岁渡江萍似斗，今年并海枣如瓜。
多情明月邀君共，无价青山为我赊。
千首新诗一竿竹，不应空钓汉江槎。
次韵送徐大正
作者：苏轼
朝代：宋

（尝与余约卜邻于江淮间将赴登州同舟至山阳以诗见送留别）别时酒盏照灯花，知我归期渐有涯。去岁渡江萍似斗，今年并海枣如瓜。多情明月邀君共，无价青山为我赊。千首新诗一竿竹，不应空钓汉江槎。
次韵道潜留别
作者：苏轼
朝代：宋

为闻庐岳多真隐，故就高人断宿攀。已喜禅心无别语，尚嫌剃发有诗斑。异同更莫疑三语，物我终当付八还。到后与君开北户，举头三十六青山。
次韵道潜留别
作者：苏轼
朝代：宋

为闻庐岳多真隐，故就高人断宿攀。已喜禅心无别语，尚嫌剃发有诗斑。异同更莫疑三语，物我终当付八还。到後与君开北户，举头三十六青山。
次韵道潜留别
作者：苏轼
朝代：宋

为闻庐岳多真隠，故就高人断宿攀。
已喜禅心无别语，尚嫌剃髮有诗斑。
异同更莫疑三语，物我终当付八还。
到后与君开北户，举头三十六青山。
次韵郑介夫二首
作者：苏轼
朝代：宋

一落泥途迹愈深，尺薪如桂米如金。长庚到晓空陪月，太岁今年合守心。相与啮毡持汉节，何妨振履出商音。孤云倦鸟空来往，自要闲飞不作霖。一生忧患萃残年，心似惊蚕未易眠。海上偶来期汗漫，苇间犹得见延缘。良医自要经三折，老将何妨败两甄。收取桑榆种梨枣，祝君眉寿似增川。
次韵郑介夫二首
作者：苏轼
朝代：宋

一落泥途迹愈深，尺薪如桂米如金。长庚到晓空陪月，太岁今年合守心。相与齧毡持汉节，何妨振履出商音。孤云倦鸟空来往，自要闲飞不作霖。一生忧患萃残年，心似惊蚕未易眠。海上偶来期汗漫，苇间犹得见延缘。良医自要经三折，老将何妨败两甄。收取桑榆种梨枣，祝君眉寿似增川。
次韵郑介夫二首·其一
作者：苏轼
朝代：宋

一落泥途迹愈深，尺薪如桂米如金。
长庚到晓空陪月，太岁今年合守心。
相与啮毡持汉节，何妨振履出商音。
孤云倦鸟空来往，自要闲飞不作霖。
次韵郑介夫二首·其一
作者：苏轼
朝代：宋

一落泥途迹愈深，尺薪如桂米如金。长庚到晓空陪月，太岁今年合守心。相与齧毡持汉节，何妨振履出商音。孤云倦鸟空来往，自要闲飞不作霖。
次韵郑介夫二首·其二
作者：苏轼
朝代：宋
体裁：七言律诗

一生忧患萃残年，心似惊蚕未易眠。海上偶来期汗漫，苇间犹得见延缘。良医自要经三折，老将何妨败两甄。收取桑榆种梨枣，祝君眉寿似增川。
次韵郭功甫观予画雪雀有感二首
作者：苏轼
朝代：宋

早知臭腐即神奇，海北天南总是归。九万里风安税驾，云鹏今悔不卑飞。可怜倦鸟不知时，空羡骑鲸得所归。玉局西南天一角，万人沙苑看孤飞。
次韵郭功甫观予画雪雀有感二首·其一
作者：苏轼
朝代：宋
体裁：七言绝句

早知臭腐即神奇，海北天南总是归。九万里风安税驾，云鹏今悔不卑飞。
次韵郭功甫观予画雪雀有感二首·其二
作者：苏轼
朝代：宋
体裁：七言绝句

可怜倦鸟不知时，空羡骑鲸得所归。玉局西南天一角，万人沙苑看孤飞。
次韵钱穆父
作者：苏轼
朝代：宋

老入明光踏旧班，染须那复唱阳关。故人飞上金銮殿，迁客来从饭颗山。大笔推君西汉手，一言置我二刘间。便须置酒呼同舍，看赐飞龙出帝闲。
次韵钱穆父
作者：苏轼
朝代：宋

老入明光踏旧班，染须那复唱阳关。故人飞上金銮殿，迁客来従饭颗山。大笔推君西汉手，一言置我二刘间。便须置酒呼同舍，看赐飞龙出帝闲。
次韵钱穆父
作者：苏轼
朝代：宋

老入明光踏旧班，染鬚那復唱阳关。
故人飞上金銮殿，迁客来从饭颗山。
大笔推君西汉手，一言置我二刘间。
便须置酒呼同舍，看赐飞龙出帝闲。
次韵钱穆父会饮
作者：苏轼
朝代：宋

弹冠恨不早，挂冠常苦迟。盛服每假寐，角阙时伏思。东门未祖道，西山空拄颐。逝将江海去，安此麋鹿姿。要当谋三径，何暇择一枝。与君几合散，得酒忘淳漓。君谈似落屑，我饮如弈棋。（世有作诗如弈棋，弈棋如饮酒，饮酒乃天戒之语。仆于棋、酒二事俱不能也。）居官不任事，造物真见私。主人独贤劳，金谷方流驰。行人亦结束，杖杜乃归期。公卿虽少安，河流正东酾。我得会稽去，方回良不痴。
次韵钱穆父会饮
作者：苏轼
朝代：宋
体裁：古风

弹冠恨不早，挂冠常苦迟。盛服每假寐，角阙时伏思。东门未祖道，西山空拄颐。逝将江海去，安此麋鹿姿。要当谋三径，何暇择一枝。与君几合散，得酒忘醇醨。君谈似落屑，我饮如弈棋。居官不任事，造物真见私。主人独贤劳，金谷方流驰。行人亦结束，杕杜乃归期。公卿虽少安，河流正东酾。我得会稽去，方回良不痴。
次韵钱穆父王仲至同赏田曹梅花
作者：苏轼
朝代：宋
体裁：古风

寒厅不知春，独立耿玉雪。闭门愁永夜，置酒及明发。忽惊庭户晓，未受烟雨没。浮光风宛转，照影水方折。鬓霜未易扫，眉斧真自伐。惟当此花前，醉卧黄昏月。
次韵钱穆父紫薇花二首
作者：苏轼
朝代：宋

虚白堂前合抱花，秋风落日照横斜。阅人此地知多少，物化无涯生有涯。折得芳蕤两眼花，题诗相报字倾斜。箧中尚有丝纶句，坐觉天光照海涯。
次韵钱穆父紫薇花二首·其一
作者：苏轼
朝代：宋
体裁：七言绝句

虚白堂前合抱花，秋风落日照横斜。阅人此地知多少，物化无涯生有涯。
次韵钱穆父紫薇花二首·其二
作者：苏轼
朝代：宋
体裁：七言绝句

折得芳蕤两眼花，题诗相报字倾斜。箧中尚有丝纶句，坐觉天光照海涯。
次韵钱穆父还张天觉行县诗卷
作者：苏轼
朝代：宋

君如天马玉花骢，万里须臾不计功。投刃皆虚有余地，运斤不辍自成风。如何十日敲榜外，已复千篇笑语中。只恐学禅余此在，卓锥犹是去年穷。
次韵钱穆父还张天觉行县诗卷
作者：苏轼
朝代：宋

君如天马玉花骢，万里须臾不计功。
投刃皆虚有余地，运斤不辍自成风。
如何十日敲榜外，已復千篇笑语中。
只恐学禅余此在，卓锥犹是去年穷。
次韵钱穆父还张天觉行县诗卷
作者：苏轼
朝代：宋

君如天马玉花骢，万里须臾不计功。投刃皆虚有馀地，运斤不辍自成风。如何十日敲榜外，已复千篇笑语中。只恐学禅馀此在，卓锥犹是去年穷。
次韵钱穆父马上寄蒋颖叔二首
作者：苏轼
朝代：宋

玉关不用一丸泥，自有长城鸟鼠西。剩与故人寻土物，腊糟红曲寄驼蹄。多买黄封作洗泥，使君来自陇山西。高才得兔人人羡，争欲寻踪觅旧蹄。
次韵钱穆父马上寄蒋颖叔二首·其一
作者：苏轼
朝代：宋
体裁：七言绝句

玉关不用一丸泥，自有长城鸟鼠西。剩与故人寻土物，腊糟红曲寄驼蹄。
次韵钱穆父马上寄蒋颖叔二首·其二
作者：苏轼
朝代：宋
体裁：七言绝句

多买黄封作洗泥，使君来自陇山西。高才得兔人人羡，争欲寻踪觅旧蹄。
次韵钱舍人病起
作者：苏轼
朝代：宋

床下龟寒且耐支，杯中蛇去未应衰。
殿门明日逢王傅，櫑具争先看不疑。
坐觉香烟携袖少，独愁花影上廊迟。
何妨一笑千疴散，绝胜仓公饮上池。
次韵钱舍人病起
作者：苏轼
朝代：宋
体裁：七言律诗

床下龟寒且耐支，杯中蛇去未应衰。殿门明日逢王傅，櫑具争先看不疑。坐觉香烟携袖少，独愁花影上廊迟。何妨一笑千痾散，绝胜仓公饮上池。
次韵钱越州
作者：苏轼
朝代：宋

髯尹超然定逸羣，南游端为访云门。
谪仙归侍玉皇案，老鹤来乘刺史轓。
已觉簿书哀老子，故知笾豆有司存。
年来齿颊生荆棘，习气因君又一言。
次韵钱越州
作者：苏轼
朝代：宋
体裁：七言律诗

髯尹超然定逸群，南游端为访云门。谪仙归侍玉皇案，老鹤来乘刺史轓。已觉簿书哀老子，故知笾豆有司存。年来齿颊生荆棘，习气因君又一言。
次韵钱越州见寄
作者：苏轼
朝代：宋

莫将牛弩射羊羣，卧治何妨昼掩门。
稍喜使君无疾病，时因送客见车轓。
搔头白髮秋无数，闭眼丹田夜自存。
欲息波澜须引去，吾侪岂独坐多言。
次韵钱越州见寄
作者：苏轼
朝代：宋

莫将牛弩射羊群，卧治何妨昼掩门。稍喜使君无疾病，时因送客见车轓。搔头白发秋无数，闭眼丹田夜自存。欲息波澜须引去，吾侪岂独坐多言。
次韵钱越州见寄
作者：苏轼
朝代：宋

莫将牛弩射羊群，卧治何妨昼掩门。
稍喜使君无疾病，时因送客见车轓。
搔头白朆秋无数，闭眼丹田夜自存。
欲息波澜须引去，吾侪岂独坐多言。
次韵阳行先
作者：苏轼
朝代：宋

室空惟法喜，心定有天游。摩诘原无病，须洹不入流。苦嫌寻直枉，坐待寸田秋。虽未麒麟阁，已逃鹦鹉洲。酒醒风动竹，梦断月窥楼。众谓元德秀，自称阳道州。拔葵终相鲁，辟谷会封留。用舍俱无碍，飘然不系舟。
次韵阳行先
作者：苏轼
朝代：宋

室空惟法喜，心定有天游。
摩诘原无病，须洹不入流。
苦嫌寻直枉，坐待寸田秋。
虽未麒麟阁，已逃鹦鹉洲。
酒醒风动竹，梦断月窥楼。
众谓元德秀，自称阳道州。
拔葵终相鲁，辟谷会封留。
用舍俱无碍，飘然不繫舟。
次韵陈四雪中赏梅
作者：苏轼
朝代：宋

腊酒诗催熟，寒梅雪斗新。杜陵休叹老，韦曲已先春。独秀惊凡目，遗英卧逸民。高歌对三白，迟暮慰安仁。
次韵陈四雪中赏梅
作者：苏轼
朝代：宋

腊酒诗催熟，寒梅雪鬬新。
杜陵休叹老，韦曲已先春。
独秀惊凡目，遗英卧逸民。
高歌对三白，迟暮慰安仁。
次韵陈履常张公龙潭
作者：苏轼
朝代：宋

明经宣城宰，家此百尺澜。
郑公不量力，敢以非意干。
玄黄杂两战，绛青表双蟠。
烈气死强敌，仁心恻饥寒。
精诚祷必赴，苟简求亦难。
萧条麦麰枯，洗荡日月宽。
念子无吏责，十日勤征鞍。
春蔬得雨雪，少助先生盘。
龙不惮往来，而我独宴安。
闭阁默自责，神交清夜阑。
次韵陈履常张公龙潭
作者：苏轼
朝代：宋
体裁：古风

明经宣城宰，家此百尺澜。郑公不量力，敢以非意干。玄黄杂两战，绛青表双蟠。烈气毙强敌，仁心恻饥寒。精诚祷必赴，苟简求亦难。萧条麦麰枯，浩荡日月宽。念子无吏责，十日勤征鞍。春蔬得雨雪，少助先生盘。龙不惮往来，而我独宴安。闭阁默自责，神交清夜阑。
次韵陈履常张公龙潭
作者：苏轼
朝代：宋

经明宣城宰，家此百尺澜。郑翁不量力，敢以非意干。玄黄杂两战，绛青表双蟠。（事见《龙公碑》。）烈气毙强敌，仁心恻饥寒。精诚祷必赴，苟简求亦难。萧条麦麰枯，浩荡日月宽。念子无吏责，十日勤征鞍。春蔬得雨雪，少助先生盘。龙不惮往来，而我独宴安。闭阁默自责，神交清夜阑。
次韵陈履常雪中
作者：苏轼
朝代：宋
体裁：七言律诗

可怜扰扰雪中人，饥饱终同寓一尘。老桧作花真强项，冻鸢储肉巧谋身。忍寒吟咏君堪笑，得暖欢呼我未贫。坐听屐声知有路，拥裘来看玉梅春。
次韵陈时发太博双竹
作者：苏轼
朝代：宋

千年谁复继夷齐，凛凛霜筠此斗奇。要识苍龙联蜺意，拟容丹凤宿凰枝。扶持有伴雪应怕，裁剪无人风自吹。莫遣骚人说连理，君看高节孰如雌。
次韵陈时发太博双竹
作者：苏轼
朝代：宋

千年谁復继夷齐，凛凛霜筠此鬬奇。
要识苍龙联蜺意，拟容丹凤宿凰枝。
扶持有伴雪应怕，裁剪无人风自吹。
莫遣骚人说连理，君看高节孰如雌。
次韵陈海州乘槎亭
作者：苏轼
朝代：宋
体裁：七言律诗

人事无涯生有涯，逝将归钓汉江槎。乘桴我欲从安石，遁世谁能识子嗟。日上红波浮翠巘，潮来白浪卷青沙。清谈美景双奇绝，不觉归鞍带月华。
次韵陈海州乘槎亭
作者：苏轼
朝代：宋

人事无涯生有涯，逝将归钓汉江槎。乘桴我欲従安石，遁世谁能识子嗟。日上红波浮碧巘，潮来白浪卷青沙。清谈美景双奇绝，不觉归鞍带月华。
次韵陈海州书怀
作者：苏轼
朝代：宋

郁郁苍梧海上山，蓬莱方丈有无间。旧闻草木皆仙药，欲弃妻孥守市阛。雅志未成空自叹，故人相对若为颜。酒醒却忆儿童事，长恨双凫去莫攀。
次韵陈海州书怀
作者：苏轼
朝代：宋

郁郁苍梧海上山，（东海郁州山，云自苍梧浮来。
）蓬莱方丈有无间。
旧闻草木皆仙药，欲弃妻孥守市阛。
雅志未成空自叹，故人相对若为颜。
酒醒却忆儿童事，长恨双凫去莫攀。
（陈曾令乡邑。
）
次韵陈海州书怀
作者：苏轼
朝代：宋

鬰鬰苍梧海上山，蓬莱方丈有无间。
旧闻草木皆仙药，欲弃妻孥守市阛。
雅志未成空自叹，故人相对若为颜。
酒醒却忆儿童事，长恨双鳬去莫攀。
次韵韩康公置酒见留
作者：苏轼
朝代：宋

庭下黄花一醉同，重来雪巘已穹窿。
不应屡费讥安石，但使无多酌次公。
钟乳金钗人似玉，鵾絃铁拨坐生风。
少卿尚有车茵在，颇觉宽容胜弱翁。
次韵韩康公置酒见留
作者：苏轼
朝代：宋
体裁：七言律诗

庭下黄花一醉同，重来雪巘已穹窿。不应屡费讥安石，但使无多酌次公。钟乳金钗人似玉，鹍弦铁拨坐生风。少卿尚有车茵在，颇觉宽容胜弱翁。
次韵韶倅李通直二首
作者：苏轼
朝代：宋

一篇泷吏可书绅，莫向长沮更问津。老去常忧伴新鬼，归来且喜是陈人。曾陪令尹苍髯古，又见郎君白发新。回首天涯一惆怅，却登梅岭望枫宸。青山只在古城隅，万里归来卜筑初。会见四山朝鹤驾，更看二李控鲸鱼。欲従抱朴传家学，应怪中郎得异书。待我丹成驭风去，借君琼佩与霞裾。？仆昔为开封幕，先公为赤令，暇日相与论内外丹，且出其丹示仆。今三十年，而见君曲江，同游南华，行山水间数日，道旧感叹，且劝我卜居于舒，故诗中皆及之。？
次韵韶倅李通直二首
作者：苏轼
朝代：宋

一篇泷吏可书绅，莫向长沮更问津。老去常忧伴新鬼，归来且喜是陈人。曾陪令尹苍髯古，又见郎君白发新。回首天涯一惆怅，却登梅岭望枫宸。青山祇在古城隅，万里归来卜筑初。会见四山朝鹤驾，更看三李跨鲸鱼。欲从抱朴传家学，应怪中郎得异书。待我丹成驭风去，借君琼佩与霞裾。
次韵韶倅李通直二首·其一
作者：苏轼
朝代：宋

一篇泷吏可书绅，莫向长沮更问津。老去常忧伴新鬼，归来且喜是陈人。曾陪令尹苍髯古，又见郎君白发新。回首天涯一惆怅，却登梅岭望枫宸。
次韵韶倅李通直二首·其一
作者：苏轼
朝代：宋

一篇泷吏可书绅，莫向长沮更问津。
老去常忧伴新鬼，归来且喜是陈人。
曾陪令尹苍髯古，又见郎君白髮新。
回首天涯一惆怅，却登梅岭望枫宸。
次韵韶倅李通直二首·其二
作者：苏轼
朝代：宋
体裁：七言律诗

青山祇在古城隅，万里归来卜筑初。会见四山朝鹤驾，更看三李跨鲸鱼。欲从抱朴传家学，应怪中郎得异书。待我丹成驭风去，借君琼佩与霞裾。
次韵韶守狄大夫见赠二首
作者：苏轼
朝代：宋

华发萧萧老遂良，一身萍挂海中央。无钱种菜为家业，有病安心是药方。才疏正类孔文举，痴绝还同顾长康。万里归来空泣血，七年供奉殿西廊。森森画戟拥朱轮，坐咏梁公觉有神。白傅闲游空诵句，拾遗穷老敢论亲。东海莫怀疏受意，西风幸免庾公尘。为公过岭传新唱，催发寒梅一信春。
次韵韶守狄大夫见赠二首·其一
作者：苏轼
朝代：宋

华发萧萧老遂良，一身萍挂海中央。无钱种菜为家业，有病安心是药方。才疏正类孔文举，痴绝还同顾长康。万里归来空泣血，七年供奉殿西廊。
次韵韶守狄大夫见赠二首·其一
作者：苏轼
朝代：宋

华髮萧萧老遂良，一身萍挂海中央。
无钱种菜为家业，有病安心是药方。
才疏正类孔文举，痴绝还同顾长康。
万里归来空泣血，七年供奉殿西廊。
次韵韶守狄大夫见赠二首·其二
作者：苏轼
朝代：宋
体裁：七言律诗

森森画戟拥朱轮，坐咏梁公觉有神。白傅闲游空诵句，拾遗穷老敢论亲。东海莫怀疏受意，西风幸免庾公尘。为公过岭传新唱，催发寒梅一信春。
次韵颖叔观灯
作者：苏轼
朝代：宋
体裁：七言律诗

安西老守是禅僧，到处应然无尽灯。永夜出游从万骑，诸羌入看拥千层。便因行乐令投甲，不用防秋更打冰。振旅归来还侍宴，十分宣劝恐难胜。
次韵颖叔观灯
作者：苏轼
朝代：宋

安西老守是禅僧，到处应然无尽灯。永夜出游従万骑，诸羌入看拥千层。便因行乐令投甲，不用防秋更打冰。振旅归来还侍燕，十分宣劝恐难胜。
次韵颜长道送傅倅
作者：苏轼
朝代：宋

两见黄花扫落英，南山山寺遍题名。宗成不独依岑范，鲁、卫终当似弟兄。去岁云涛浮汴泗，与君泥土满衣缨。如今别酒休辞醉，试听双洪落后声。
次韵马元宾
作者：苏轼
朝代：宋
体裁：七言律诗

流落江湖万里归，相逢自慰已差池。初闻好句惊人倒，悔过东庭识面迟。握手宁知无贺监，结交谁复许袁丝。塞鸿正欲摩天去，垂老追攀岂可期。
次韵马元宾
作者：苏轼
朝代：宋

流落江湖万里归，相逢自慰已差池。
初闻好句惊人倒，悔过东庭识面迟。
握手宁知无贺监，结交谁復许袁丝。
塞鸿正欲摩天去，垂老追攀岂可期。
次韵高要令刘湜峡山寺见寄
作者：苏轼
朝代：宋

新闻妙无多，旧学闲可束。
犹当隐季主，未遽逃梅福。
空肠吐余思，静似蚕缀簇。
寸田结初果，秀若铜生绿。
荆棘扫诚尽，梨枣忧不熟。
高人宁铸金，下士乃服玉。
君看岭峤隘，我欲巾笥蓄。
曾攀罗浮顶，亦到朱明谷。
旋观真历块，归卧甘破屋。
故人老犹仕，世味薄如縠。
偶从越女笑，不怕蛮江浴。
惊闻尺书到，喜有新诗辱。
应怜五管客，曾作八州督。
骨销谗口铄，胆破狱吏酷。
陇云不易寄，江月乃可掬。
遥知清远寺，不称空明腹。
蹇驴步武碎，短瑟弦柱促。
仰看泉落佩，俯听石响毂。
千峰泻清驶，一往无回躅。
狂雷失晤语，过电不容目。
要知僧长饥，正坐山少肉。
人间无南北，蜗角空出缩。
仇池九十九，嵩少三十六。
天人同一梦，仙凡无两录。
陋邦真可老，生理亦粗足。
便回爇天焰，长作照海烛。
次韵高要令刘湜峡山寺见寄
作者：苏轼
朝代：宋

新闻妙无多，旧学闲可束。犹当隐季主，未遽逃梅福。空肠吐馀思，静似蚕缀簇。寸田结初果，秀若铜生绿。荆棘扫诚尽，梨枣忧不熟。高人宁铸金，下士乃服玉。君看岭峤隘，我欲巾笥蓄。曾攀罗浮顶，亦到朱明谷。旋观真历块，归卧甘破屋。故人老犹仕，世味薄如縠。偶从越女笑，不怕蛮江浴。惊闻尺书到，喜有新诗辱。应怜五管客，曾作八州督。骨销谗口铄，胆破狱吏酷。陇云不易寄，江月乃可掬。遥知清远寺，不称空洞腹。蹇驴步武碎，短瑟弦柱促。仰看泉落佩，俯听石响毂。千峰泻清驶，一往无回躅。狂雷失晤语，过电不容目。要知僧长饥，正坐山少肉。人间无南北，蜗角空出缩。仇池九十九，嵩少三十六。天人同一梦，仙凡无两录。陋邦真可老，生理亦粗足。便回爇天焰，长作照海烛。
次韵高要令刘湜峡山寺见寄
作者：苏轼
朝代：宋

新闻妙无多，旧学闲可束。犹当隐季主，未遽逃梅福。空肠吐馀思，静似蚕缀簇。寸田结初果，秀若铜生绿。荆棘扫诚尽，梨枣忧不熟。高人宁铸金，下士乃服玉。君看岭峤隘，我欲巾笥蓄。曾攀罗浮顶，亦到朱明谷。旋观真历块，归卧甘破屋。故人老犹仕，世味薄如縠，偶従越女笑，不怕蛮江浴。惊闻尺书到，喜有新诗辱。应怜五管客，曾作八州督。骨销谗口铄，胆破狱吏酷。陇云不易寄，江月乃可掬。遥千清远寺，不称空洞腹。蹇驴步武碎，短瑟弦柱促。仰看泉落珮，俯听石响毂。千峰泻清驶，一往无回躅。狂雷失晤语，过电不容目。要知僧长饥，正坐山少肉。人间无南北，蜗角空出缩。仇池九十九，（仇池有九十九泉，予尝梦至，有诗。嵩少三十六。子由近买田阳翟，北望嵩山，甚近。）天人同一梦，仙凡无两录。陋邦真可老，生理亦粗足。便回爇天焰，长作照海独。（爇天焰见退之诗。近黄鲁直寄诗云：莲花合里一寸烛，牝马海中烧百川。鲁直盖近有得也。）
次韵黄夷仲茶磨
作者：苏轼
朝代：宋

前人初用茗饮时，煮之无问叶与骨。寖穷厥味臼始用，复计其初碾方出。计尽功极至于磨，信哉智者能创物。破槽折杵向墙角，亦其遭遇有伸屈。岁久讲求知处所，佳者出自衡山窟。巴蜀石工强镌凿，理疏性软良可咄。予家江阳远莫致，尘土何人为披拂。
次韵黄夷仲茶磨
作者：苏轼
朝代：宋

前人初用茗饮时，煮之无问叶与骨。
寖穷厥味臼始用，復计其初碾方出。
计尽功极至于磨，信哉智者能创物。
破槽折杵向墙角，亦其遭遇有伸屈。
岁久讲求知处所，佳者出自衡山窟。
巴蜀石工强镌凿，理疏性软良可咄。
予家江阳远莫致，尘土何人为披拂。
次韵黄夷仲茶磨
作者：苏轼
朝代：宋

前人初用茗饮时，煮之无问叶与骨。浸穷厥味臼始用，复计其初碾方出。计尽功极至于磨，信哉智者能创物。破槽折杵向墙角，亦其遭遇有伸屈。岁久讲求知处所，佳者出自衡山窟。巴蜀石工强镌凿，理疏性软良可咄。予家江陵远莫致，尘土何人为披拂。
次韵黄鲁直书伯时画王摩诘
作者：苏轼
朝代：宋
体裁：古风

前身陶彭泽，后身韦苏州。欲觅王右丞，还向五字求。诗人与画手，兰菊芳春秋。又恐两皆是，分身来入流。
次韵黄鲁直嘲小德小德鲁直子其母微故其诗云解着潜夫论不妨无外家
作者：苏轼
朝代：宋
体裁：古风

进馔客争起，小儿那可涯。莫欺东方星，三五自横斜。名驹已汗血，老蚌空泥沙。但使伯仁长，还兴络秀家。
次韵黄鲁直寄题郭明父府推颍州西斋二首
作者：苏轼
朝代：宋

树头啄木常疑客，客去而嗔定不然。脱辖已应生井沫，解衣聊复起庖烟。平生诗酒真相污，此去文书恐独贤。早晚西湖映华发，小舟翻动水中天。寂寞东京月旦州，德星无复缀珠旒。莫嗟平舆空神物，尚有西斋接胜流。春梦屡寻湖十顷，家书新报橘千头。雪堂亦有思归曲，为谢平生马少游。
次韵黄鲁直寄题郭明父府推颍州西斋二首
作者：苏轼
朝代：宋

树头啄木常疑客，客去而瞋定不然。脱辖已应生井沫，解衣聊复起庖烟。平生诗酒真相污，此去文书恐独贤。早晚西湖映华发，小舟翻动水中天。寂寞东京月旦州，德星无复缀珠旒。莫嗟平舆（舆音预。）空神物，尚有西斋接胜流。春梦屡寻湖十顷，家书新报橘千头。雪堂亦有思归曲，为谢平生马少游。
次韵黄鲁直寄题郭明父府推颍州西斋二首·其一
作者：苏轼
朝代：宋

树头啄木常疑客，客去而嗔定不然。脱辖已应生井沫，解衣聊复起庖烟。平生诗酒真相污，此去文书恐独贤。早晚西湖映华发，小舟翻动水中天。
次韵黄鲁直寄题郭明父府推颍州西斋二首·其一
作者：苏轼
朝代：宋

树头啄木常疑客，客去而嗔定不然。
脱辖已应生井沫，解衣聊復起庖烟。
平生诗酒真相污，此去文书恐独贤。
早晚西湖映华髮，小舟翻动水中天。
次韵黄鲁直寄题郭明父府推颍州西斋二首·其二
作者：苏轼
朝代：宋

寂寞东京月旦州，德星无复缀珠旒。莫嗟平舆空神物，尚有西斋接胜流。春梦屡寻湖十顷，家书新报橘千头。雪堂亦有思归曲，为谢平生马少游。
次韵黄鲁直寄题郭明父府推颍州西斋二首·其二
作者：苏轼
朝代：宋

寂寞东京月旦州，德星无復缀珠旒。
莫嗟平舆空神物，尚有西斋接胜流。
春梦屡寻湖十顷，家书新报橘千头。
雪堂亦有思归曲，为谢平生马少游。
次韵黄鲁直戏赠
作者：苏轼
朝代：宋
体裁：古风

昨夜试微凉，汗衾初退红。我愿偕秋风，随身入房栊。君王不好事，只作好惊鸿。细看卷虿尾，我家真栗蓬。
次韵黄鲁直效进
作者：苏轼
朝代：宋

士作岁寒知松柏诗龙蛰虽高卧，鸡鸣不废时。炎凉徒自变，茂悦两相知。已负栋梁质，肯为儿女姿。那忧霜贸贸，未喜日迟迟。难与夏虫语，永无秋实悲。谁知此植物，亦解秉天彝。
次韵黄鲁直画马试院中作
作者：苏轼
朝代：宋
体裁：古风

少年鞍马勤远行，卧闻龁草风雨声，见此忽思短策横。十年髀肉磨欲透，那更陪君作诗瘦，不如芋魁归饭豆。门前欲嘶御史骢，诏恩三日休老翁，羡君怀中双橘红。
次韵黄鲁直画马试院中作
作者：苏轼
朝代：宋

少年鞍马勤远行，卧闻龁草风雨声，见此忽思短策横。
十年髀肉磨欲透，那更陪君作诗瘦，不如芋魁归饭豆。
门前欲嘶御史骢，诏恩三日休老翁，羡君怀中双橘红。
（黄有老母。
）
次韵黄鲁直见赠古风二首
作者：苏轼
朝代：宋

佳谷卧风雨，稂莠登我场。陈前漫方丈，玉食惨无光。大哉天宇间，美恶更臭香。君看五六月，飞蚊殷回廊。兹时不少暇，俯仰霜叶黄。期君蟠桃枝，千岁终一尝。顾我如苦李，全生依路傍。纷纷不足愠，悄悄徒自伤。空山学仙子，妄意笙箫声。千金得奇药，开视皆豨苓。不知市人中，自有安期生。今君已度世，坐阅霜中蒂。摩挲古铜人，岁月不可计。阆风安在哉，要君相指似。
次韵黄鲁直见赠古风二首
作者：苏轼
朝代：宋

嘉谷卧风雨，稂莠登我场。陈前漫方丈，玉食惨无光。大哉天宇间，美恶更臭香。君看五六月，飞蚊殷回廊。兹时不少假，俯仰霜叶黄。期君蟠桃枝，千岁终一尝。顾我如苦李，全生依路傍。纷纷不足愠，悄悄徒自伤。空山学仙子，妄意笙箫声。千金得奇药，开视皆豨苓。不知市人中，自有安期生。今君已度世，坐阅霜中蒂。摩挲古铜人，岁月不可计。阆风安在哉，要君相指似。
次韵黄鲁直见赠古风二首·其一
作者：苏轼
朝代：宋

嘉谷卧风雨，稂莠登我场。陈前漫方丈，玉食惨无光。大哉天宇间，美恶更臭香。君看五六月，飞蚊殷回廊。兹时不少假，俯仰霜叶黄。期君蟠桃枝，千岁终一尝。顾我如苦李，全生依路傍。纷纷不足愠，悄悄徒自伤。
次韵黄鲁直见赠古风二首·其一
作者：苏轼
朝代：宋

嘉谷卧风雨，稂莠登我场。
陈前漫方丈，玉食惨无光。
大哉天宇间，美恶更臭香。
君看五六月，飞蚊殷回廊。
兹时不少假，俯仰霜叶黄。
期君蟠桃枝，千岁终一尝。
顾我如苦李，全生依路傍。
纷纷不足道，悄悄徒自伤。
次韵黄鲁直见赠古风二首·其二
作者：苏轼
朝代：宋

空山学仙子，妄意笙箫声。千金得奇药，开视皆豨苓。不知市人中，自有安期生。今君已度世，坐阅霜中蒂。摩挲古铜人，岁月不可计。阆风安在哉，要君相指似。
次韵黄鲁直见赠古风二首·其二
作者：苏轼
朝代：宋

空山学仙子，妄意笙箫声。
千金得奇药，开视皆豨苓。
不知市人中，自有安期生。
今君已度世，坐阅霜中蔕。
摩挲古铜人，岁月不可计。
阆风安在哉，要君相指似。
次韵黄鲁直赤目
作者：苏轼
朝代：宋

诵诗得非子夏学，紬史正作丘明书。天公戏人亦薄相，略遣幻医生明珠。赖君年来屏鲜腴，百千灯光同一如。书成自写蝇头表，端就君王觅镜湖。
次韵黄鲁直赤目
作者：苏轼
朝代：宋

诵诗得非子夏学，紬史正作丘明书。天公戏人亦薄相，略遣幻翳生明珠。赖君年来屏鲜腴，百千灯光同一如。书成自写蝇头表，端就君王觅镜湖。
次韵黄鲁直赤目
作者：苏轼
朝代：宋

诵诗得非子夏学，紬史正作丘明书。
天公戏人亦薄相，略遣幻翳生明珠。
頼君年来屏鲜腴，百千灯光同一如。
书成自写蝇头表，端就君王觅镜湖。
次颜长道韵送傅倅
作者：苏轼
朝代：宋

两见黄花扫落英，南山山寺遍题名。宗成不独依岑范，鲁卫终当似弟兄。去岁云涛浮汴泗，与君泥土满衣缨。如今别酒休辞醉，试听双洪落后声。
欧阳叔弼见访诵陶渊明事叹其绝识叔弼既去感
作者：苏轼
朝代：宋

渊明求县令，本缘食不足。束带向督邮，小屈未为辱。翻然赋归去，岂不念穷独。重以五斗米，折腰营口腹。云何元相国，万钟不满欲。胡椒铢两多，安用八百斛。以此杀其身，何啻抵鹊玉。往者不可悔，吾其反自烛。
欧阳叔弼见访，诵陶渊明事，叹其绝识，既去，感慨不已，而赋此诗
作者：苏轼
朝代：宋
体裁：古风

渊明求县令，本缘食不足。束带向督邮，小屈未为辱。翻然赋归去，岂不念穷独。重以五斗米，折腰营口腹。云何元相国，万钟不满欲。胡椒铢两多，安用八百斛。以此杀其身，何啻鹊抵玉。往者不可悔，吾其反自烛。
欧阳季默以油烟墨二丸见饷各长寸许戏作小诗
作者：苏轼
朝代：宋

书窗拾轻煤，佛帐扫余馥。辛勤破千夜，收此一寸玉。痴人畏老死，腐朽同草木。欲将东山松，涅尽南山竹。墨坚人苦脆，未用叹不足。且当注虫鱼，莫草三千牍。
欧阳季默以油烟墨二丸见饷，各长寸许，戏作小诗
作者：苏轼
朝代：宋

书窗拾轻煤，佛帐扫馀馥。辛勤破千夜，收此一寸玉。痴人畏老死，腐朽同草木。欲将东山松，涅尽南山竹。墨坚人苦脆，未用叹不足。且当注虫鱼，莫草三千牍。
欧阳少师令赋所蓄石屏
作者：苏轼
朝代：宋

何人遗公石屏风，上有水墨希微踪。不画长林与巨植，独画峨嵋山西雪岭上万岁不老之孤松。崖崩涧绝可望不可到，孤烟落日相溟濛。含风偃蹇得真态，刻画始信天有工。我恐毕宏、韦偃死葬虢山下，骨可朽烂心难穷。神机巧思无所发，化为烟霏沦石中。古来画师非俗士，摹写物像略与诗人同。愿公作诗慰不遇，无使二子含愤泣幽宫。
欧阳少师令赋所蓄石屏
作者：苏轼
朝代：宋

何人遗公石屏风，上有水墨希微踪。不画长林与巨植，独画峨嵋山西雪岭上万岁不老之孤松。崖崩涧绝可望不可到，孤烟落日相溟濛。含风偃蹇得真态，刻画始信天有工。我恐毕宏韦偃死葬虢山下，骨可朽烂心难穷。神机巧思无所发，化为烟霏沦石中。古来画师非俗士，摹写物像略与诗人同。愿公作诗慰不遇，无使二子含愤泣幽宫。
欧阳少师令赋所蓄石屏
作者：苏轼
朝代：宋

何人遗公石屏风，上有水墨希微踪。
不画长林与巨植，独画峨嵋山西雪岭上万岁不老之孤松。
崖崩涧绝可望不可到，孤烟落日相溟蒙。
含风偃蹇得真态，刻画始信天有工。
我恐毕宏韦偃死葬虢山下，骨可朽烂心难穷。
神机巧思无所发，化为烟霏沦石中。
古来画师非俗士，摹写物像略与诗人同。
愿公作诗慰不遇，无使二子含愤泣幽宫。
欧阳晦夫惠琴枕
作者：苏轼
朝代：宋

中郎不眠仰看屋，得此古椽围尺竹。轮囷濩落非笛材，剖作袖琴徽轸足。流传几处到渊明，卧枕纶巾酒新漉。《孤鸾》、《别鹄》谁复闻，鼻息齁齁自成曲。
欧阳晦夫惠琴枕
作者：苏轼
朝代：宋

中郎不眠仰看屋，得此古椽围尺竹。
轮囷濩落非笛材，剖作袖琴徽轸足。
流传几处到渊明，卧枕纶巾酒新漉。
孤鸾别鹄谁复闻，鼻息齁齁自成曲。
欧阳晦夫惠琴枕
作者：苏轼
朝代：宋

中郎不眠仰看屋，得此古椽围尺竹。
轮囷濩落非笛材，剖作袖琴徽轸足。
流传几处到渊明，卧枕纶巾酒新漉。
孤鸾别鹄谁復闻，鼻息齁齁自成曲。
欧阳晦夫遗接䍦琴枕戏作此诗谢之
作者：苏轼
朝代：宋

携儿过岭今七年，晚途更着黎衣冠。
白头穿林要藤帽，赤脚渡水须花缦。
不愁故人惊绝倒，但使俚俗相恬安。
见君合浦如梦寐，挽鬚握手俱汍澜。
妻缝接䍦雾縠细，儿送琴枕冰徽寒。
无絃且寄陶令意，倒载犹作山公看。
我怀汝阴六一老，眉宇秀发如春峦。
羽衣鹤氅古仙伯，岌岌两柱扶霜纨。
至今画像作此服，凛如退之加渥丹。
尔来前辈皆鬼录，我亦带脱巾敧宽。
作诗颇似六一语，往往亦带梅翁酸。
欧阳晦夫遗接䍦琴枕，戏作此诗谢之
作者：苏轼
朝代：宋

携儿过岭今七年，晚途更著黎衣冠。白头穿林要藤帽，赤脚渡水须花缦。不愁故人惊绝倒，但使俚俗相恬安。见君合浦如梦寐，挽须握手俱汍澜。妻缝接䍦雾縠细，儿送琴枕冰徽寒。无弦且寄陶令意，倒载犹作山公看。我怀汝阴六一老，眉宇秀发如春峦。羽衣鹤氅古仙伯，岌岌两柱扶霜纨。至今画像作此服，凛如退之加渥丹。尔来前辈皆鬼录，我亦带脱巾攲宽。作诗颇似六一语，往往亦带梅翁酸。
欧阳晦夫遗接？琴枕戏作此诗谢之
作者：苏轼
朝代：宋

携儿过岭今七年，晚途更著黎衣冠。白头穿林要藤帽，赤脚渡水须花缦。不愁故人惊绝倒，但使俚俗相恬安。见君合浦如梦寐，挽须握手俱汍澜。妻缝接？雾縠细，儿送琴枕冰徽寒。无弦且寄陶令意，倒载犹作山公看。我怀汝阴六一老，眉宇秀发如春峦。羽衣鹤氅古仙伯，岌岌两柱扶霜纨。至今画像作此服，凛如退之加渥丹。尔来前辈皆鬼录，我亦带脱巾欹宽。作诗颇似六一语，往往亦带梅公酸。
欲往湖州，见孙莘老，别公辅、希元、彦远、醇之、穆仲
作者：苏轼
朝代：宋
体裁：七言绝句

秋来欲见紫髯翁，待得梅花细萼红。记取上元灯火夜，道人犹在水晶宫。
款塞来享
作者：苏轼
朝代：宋

蠢尔氐羌国，天诛亦久稽。既能知面内，不复议征西。斥堠销烽火，边城息鼓鼙。输忠修贡职，弃过为黔黎。雪满流沙静，云沉太白低。巍巍二圣治，盛德古难齐。
歇白塔铺
作者：苏轼
朝代：宋

甘山庐阜郁长望，林隙依稀？一作熹微？漏日光。
吴国晚蚕初断叶，占城早稻欲移秧。
迢迢涧水随人急，冉冉岩花扑马香。
望眼尽従？一作穷？飞鸟远，白云深处是吾乡。
正月一日雪中过淮谒客回作二首
作者：苏轼
朝代：宋

十里清淮上，长堤转雪龙。冰崖落屐齿，风叶乱裘茸。万顷穿银海，千寻渡玉峰。従来修月手，合在广寒宫。攒眉有底恨，得句不妨清。霁雾开寒谷，饥鸦舞雪城。桥声春市散，塔影暮淮平。不用残灯火，船窗夜自明。
正月一日，雪中过淮谒客回，作二首
作者：苏轼
朝代：宋

十里清淮上，长堤转雪龙。冰崖落屐齿，风叶乱裘茸。万顷穿银海，千寻度玉峰。从来修月手，合在广寒宫。攒眉有底恨，得句不妨清。霁雾开寒谷，饥鸦舞雪城。桥声春市散，塔影暮淮平。不用残灯火，船窗夜自明。
正月一日，雪中过淮谒客回，作二首·其一
作者：苏轼
朝代：宋
体裁：五言律诗

十里清淮上，长堤转雪龙。冰崖落屐齿，风叶乱裘茸。万顷穿银海，千寻度玉峰。从来修月手，合在广寒宫。
正月一日，雪中过淮谒客回，作二首。
作者：苏轼
朝代：宋
体裁：五言律诗

攒眉有底恨，得句不妨清。霁雾开寒谷，饥鸦舞雪城。桥声春市散，塔影暮淮平。不用残灯火，船窗夜自明。
正月三日点灯会客
作者：苏轼
朝代：宋

江上东风浪接天，苦寒无赖破春妍。试开云梦羔儿酒，快泻钱塘药玉船。蚕市光阴非故国，马行灯火记当年。冷烟湿雪梅花在，留得新春作上元。
正月三日点灯会客
作者：苏轼
朝代：宋

江上东风浪接天，苦寒无頼破春妍。
试开云梦羔儿酒，快泻钱塘药玉船。
蚕市光阴非故国，马行灯火记当年。
冷烟湿雪梅花在，留得新春作上元。
正月九日有美堂饮醉归径睡五鼓方醒不复能眠
作者：苏轼
朝代：宋

之众人事纷扰，志士独悄悄。何异琵琶弦，常遭腰鼓闹。三杯忘万虑，醒后还皎皎。有如辘轳索，已脱重萦绕。家人自约敕，始慕陈妇孝。可怜原巨先，放荡今谁吊。平生嗜羊炙，识味肯轻饱。烹蛇啖蛙蛤，颇讶能稍稍。忧来自不寐，起视天汉渺。阑干玉绳纸，耿耿太白晓。
正月九日有美堂饮醉归径睡五鼓方醒不復能眠起阅文书得鲜于子骏所寄杂兴作古意一首答之
作者：苏轼
朝代：宋

众人事纷扰，志士独悄悄。
何意琵琶弦，常遭腰鼓闹。
三杯忘万虑，醒后还皎皎。
有如辘轳索，已脱重萦绕。
家人自约饬，始慕陈妇孝。
可怜原巨先，放荡今谁弔。
平生嗜羊炙，识味肯轻饱。
烹蛇啖蛙蛤，颇讶能稍稍。
忧来自不寐，起视天汉渺。
阑干玉绳低，耿耿太白晓。
正月九日，有美堂饮，醉归径睡，五鼓方醒，
作者：苏轼
朝代：宋

众人事纷扰，志士独悄悄。何意琵琶弦，常遭腰鼓闹。三杯忘万虑，醒後还皎皎。有如辘轳索，已脱重萦绕。家人自约饬，始慕陈妇孝。可怜原巨先，放荡今谁吊。平生嗜羊炙，识味肯轻饱。烹蛇啖蛙蛤，颇讶能稍稍。忧来自不寐，起视天汉渺。阑干玉绳低，耿耿太白晓。
正月九日，有美堂饮，醉归径睡，五鼓方醒，不复能眠，起阅文书，得鲜于子骏所寄《杂兴》，作《古意》一首答之
作者：苏轼
朝代：宋

众人事纷扰，志士独悄悄。何意琵琶弦，常遭腰鼓闹。三杯忘万虑，醒后还皎皎。有如辘轳索，已脱重萦绕。家人自约饬，始慕陈妇孝。可怜原巨先，放荡今谁吊。平生嗜羊炙，识味肯轻饱。烹蛇啖蛙蛤，颇讶能稍稍。忧来自不寐，起视天汉渺。阑干玉绳低，耿耿太白晓。
正月二十一日病后述古邀往城外寻春
作者：苏轼
朝代：宋

屋上山禽苦唤人，槛前冰沼忽生鳞。
老来厌伴红裙醉，病起空惊白髮新。
卧听使君鸣鼓角，试呼稚子整冠巾。
曲栏幽榭终寒窘，一看郊原浩荡春。
正月二十一日病后，述古邀往城外寻春
作者：苏轼
朝代：宋

屋上山禽苦唤人，槛前冰沼忽生鳞。老来厌伴红裙醉，病起空惊白发新。卧听使君鸣鼓角，试呼稚子整冠巾。曲栏幽榭终寒窘，一看郊原浩荡春。
正月二十六日偶与数客野步嘉佑僧舍东南野人家杂花盛开扣门求观主人林氏媪出应白髮青裙少寡独居三十年矣感叹之余作诗记之
作者：苏轼
朝代：宋

缥蔕缃枝出绛房，绿阴青子送春忙。
涓涓泣露紫含笑，焰焰烧空红佛桑。
落日孤烟知客恨，短篱破屋为谁香。
主人白髮青裙袂，子美诗中黄四娘。
正月二十六日偶与数客野步嘉祐僧舍东南野人
作者：苏轼
朝代：宋

缥带缃枝出绛房，绿阴青子送春忙。涓涓泣露紫含笑，焰焰烧空红佛桑。落日孤烟知客恨，短篱破屋为谁香。主人白发青裙袂，子美诗中黄四娘。
正月二十六日，偶与数客野步嘉佑僧舍东南野
作者：苏轼
朝代：宋

缥蔕缃枝出绛房，绿阴青子送春忙。
涓涓泣露紫含笑，焰焰烧空红佛桑。
落日孤烟知客恨，短篱破屋为谁香。
主人白发青裙袂，子美诗中黄四娘。
正月二十六日，偶与数客野步嘉祐僧舍东南野人家，杂花盛开，扣门求观。主人林氏媪出应，白发青裙，少寡，独居三十年矣。感叹之馀，作诗记之
作者：苏轼
朝代：宋

缥蒂缃枝出绛房，绿阴青子送春忙。涓涓泣露紫含笑，焰焰烧空红佛桑。落日孤烟知客恨，短篱破屋为谁香。主人白发青裙袂，子美诗中黄四娘。
正月二十四日与儿子过赖仙芝王原秀才僧昙颖
作者：苏轼
朝代：宋

断桥隔胜践，脱屦欣小憩。
瘴花已繁红，官柳犹疏细。
斜川二三子，悼叹吾年逝。
凄凉罗浮馆，风壁颓雨砌，黄冠常苦饥，迎客羞破袂。
仙山在何许，归鹤时堕毳。
崎岖拾松黄，欲救齿发弊。
坐令禅客笑，一梦等千岁。
栖禅晚置酒，蛮果粲蕉荔。
斋厨釜无羹，野饷篮有蕙。
嬉游趁时节，俯仰了此世。
犹当洗业障，更作临水禊。
寄书阳羡儿，并语长头弟。
门户各努力，先期毕租税。
正月二十四日与儿子过頼仙芝王原秀才僧昙颖行全道士何宗一同游罗浮道院及栖禅精舍过作诗和其韵寄迈迨一首
作者：苏轼
朝代：宋

断桥寻胜践，脱屦欣小揭。
瘴花已繁红，官柳犹疏细。
斜川二三子，悼叹吾年逝。
凄凉罗浮馆，风壁颓雨砌。
黄冠常苦饥，迎客羞破袂。
仙山在何许，归鹤时堕毳。
崎岖拾松黄，欲救齿髮弊。
坐令禅客笑，一梦等千岁。
栖禅晚置酒，蛮果粲蕉荔。
齐厨釜无羹，野饷篮有蕙。
嬉游趁时节，俯仰了此世。
犹当洗业障，更作临水禊。
寄书阳羡儿，并语长头弟。
门户各努力，先期毕租税。
正月二十四日，与儿子过、赖仙芝、王原秀才、僧昙颖、行全、道士何宗一同游罗浮道院及栖禅精舍，过作诗，和其韵，寄迈、迨一首
作者：苏轼
朝代：宋

断桥隔胜践，脱屦欣小揭。瘴花已繁红，官柳犹疏细。斜川二三子，悼叹吾年逝。凄凉罗浮馆，风壁颓雨砌。黄冠常苦饥，迎客羞破袂。仙山在何许，归鹤时堕毳。崎岖拾松黄，欲救齿发弊。坐令禅客笑，一梦等千岁。栖禅晚置酒，蛮果粲蕉荔。齐厨釜无羹，野饷篮有蕙。嬉游趁时节，俯仰了此世。犹当洗业障，更作临水禊。寄书阳羡儿，并语长头弟。门户各努力，先期毕租税。
正月二十日与潘郭二生出郊寻春忽记去年是日同至女王城作诗乃和前韵
作者：苏轼
朝代：宋
体裁：诗

东风未肯入东门，走马还寻去岁村。人似秋鸿来有信，事如春梦了无痕。江城白酒三杯酽，野老苍颜一笑温。已约年年为此会，故人不用赋招魂。
正月二十日往岐亭郡人潘古郭三人送余于女王
作者：苏轼
朝代：宋

（一本作代书寄桃山居士张圣可）十日春寒不出门，不知江柳已摇村。稍闻决决流冰谷，尽放青青没烧痕。数亩荒园留我住，半瓶浊酒待君温。去年今日关山路，细雨梅花正断魂。
正月二十日，与潘、郭二生出郊寻春，忽记去年是日同至女王城作诗，乃和前韵
作者：苏轼
朝代：宋
体裁：七言律诗

东风未肯入东门，走马还寻去岁村。人似秋鸿来有信，事如春梦了无痕。江城白酒三杯酽，野老苍颜一笑温。已约年年为此会，故人不用赋《招魂》。
正月二十日，往岐亭，郡人潘、古、郭、三人送余于女王城东禅庄院
作者：苏轼
朝代：宋
体裁：七言律诗

十日春寒不出门，不知江柳已摇村。稍闻决决流冰谷，尽放青青没烧痕。数亩荒园留我住，半瓶浊酒待君温。去年今日关山路，细雨梅花正断魂。
正月八日招王子高饮
作者：苏轼
朝代：宋

屋雪号风苦战贫，纸窗迎日稍知春。
正如薝卜林中坐，更对芙蓉城裏人。
昨想玉堂空冷彻，谁分银榼送清醇。
海山知有东南角，正看归鸿作小颦。
正月八日招王子高饮
作者：苏轼
朝代：宋

屋雪号风苦战贫，纸窗迎日稍知春。正如薝卜林中坐，更对芙蓉城里人。昨想玉堂空冷彻，谁分银榼送清醇。海山知有东南角，正看归鸿作小颦。
正月八日招王子高饮和王晋卿
作者：苏轼
朝代：宋

屋雪号风苦战贫，纸窗迎日稍知春。正如薝蔔林中坐，更对芙蓉城里人。昨想玉堂空冷彻，谁分银榼送清醇。海山知有东南角，正看归鸿作小颦。
正月十八日蔡州道上遇雪子由韵二首
作者：苏轼
朝代：宋

兰菊有生意，微阳回寸根。
方忧集暮雪，复喜迎朝暾。
忆我故居室，浮光动南轩。
松竹半倾泻，未数葵与萱。
三径瑶草合，一瓶井花温。
至今行吟处，尚余履舄痕。
一朝出従仕，永愧李仲元。
晚岁益可羞，犯雪方南奔。
山城买废圃，槁叶手自掀。
长使齐安人，指说故侯园。
铅膏染髭须，旋露霜雪根。
不如闭目坐，丹府夜自暾。
谁知忧患中，方寸寓羲轩。
大雪従压屋，我非儿女萱。
平生学踵息，坐觉两？登温。
下马作雪诗，满地鞭箠痕。
伫立望原野，悲歌为黎元。
道逢射猎子，遥指狐兔奔。
踪迹尚可寻，窟穴何足掀。
寄谢李丞相，吾将反丘园。
正月十八日蔡州道上遇雪次子由韵二首·其一
作者：苏轼
朝代：宋

兰菊有生意，微阳回寸根。
方忧集暮雪，復喜迎朝暾。
忆我故居室，浮光动南轩。
松竹半倾泻，未数葵与萱。
三径瑶草合，一瓶井花温。
至今行吟处，尚余履舄痕。
一朝出从仕，永愧李仲元。
晚岁益可羞，犯雪方南奔。
山城买废圃，槁叶手自掀。
长使齐安人，指说故侯园。
正月十八日蔡州道上遇雪次子由韵二首·其二
作者：苏轼
朝代：宋

铅膏染髭鬚，旋露霜雪根。
不如闭目坐，丹府夜自暾。
谁知忧患中，方寸寓羲轩。
大雪从压屋，我非儿女萱。
平生学踵息，坐觉两𩍐温。
下马作雪诗，满地鞭棰痕。
伫立望原野，悲歌为黎元。
道逢射猎子，遥指狐兔奔。
踪迹尚可原，窟穴何足掀。
寄谢李丞相，吾将反丘园。
正月十八日蔡州道上遇雪，次子由韵二首
作者：苏轼
朝代：宋

兰菊有生意，微阳回寸根。方忧集暮雪，复喜迎朝暾。忆我故居室，浮光动南轩。松竹半倾泻，未数葵与萱。三径瑶草合，一瓶井花温。至今行吟处，尚馀履舄痕。一朝出从仕，永愧李仲元。晚岁益可羞，犯雪方南奔。山城买废圃，槁叶手自掀。长使齐安人，指说故侯园。铅膏染髭须，旋露霜雪根。不如闭目坐，丹府夜自暾。谁知忧患中，方寸寓羲轩。大雪从压屋，我非儿女萱。平生学踵息，坐觉两？温。下马作雪诗，满地鞭箠痕。伫立望原野，悲歌为黎元。道逢射猎子，遥指狐兔奔。踪迹尚可原，窟穴何足掀。寄谢李丞相，吾将反丘园。
正月十八日蔡州道上遇雪，次子由韵二首
作者：苏轼
朝代：宋

铅膏染髭须，旋露霜雪根。不如闭目坐，丹府夜自暾。谁知忧患中，方寸寓义轩。大雪从压屋，我非儿女萱。平生学踵息，坐觉两镫温。下马作雪诗，满地鞭箠痕。伫立望原野，悲歌为黎元。道逢射猎子，遥指狐兔奔。踪迹尚可原，窟穴何足掀。寄谢李丞相，吾将反丘园。
正月十八日蔡州道上遇雪，次子由韵二首·其一
作者：苏轼
朝代：宋

兰菊有生意，微阳回寸根。方忧集暮雪，复喜迎朝暾。忆我故居室，浮光动南轩。松竹半倾泻，未数葵与萱。三径瑶草合，一瓶井花温。至今行吟处，尚馀履舄痕。一朝出从仕，永愧李仲元。晚岁益可羞，犯雪方南奔。山城买废圃，槁叶手自掀。长使齐安人，指说故侯园。
正月十八日蔡州道上遇雪，次子由韵二首·其二
作者：苏轼
朝代：宋

铅膏染髭须，旋露霜雪根。不如闭目坐，丹府夜自暾。谁知忧患中，方寸寓羲轩。大雪从压屋，我非儿女萱。平生学踵息，坐觉两？温。下马作雪诗，满地鞭箠痕。伫立望原野，悲歌为黎元。道逢射猎子，遥指狐兔奔。踪迹尚可原，窟穴何足掀。寄谢李丞相，吾将反丘园。
正月十八日蔡州道上遇雪，次子由韵二首·其二
作者：苏轼
朝代：宋
体裁：古风

铅膏染髭须，旋露霜雪根。不如闭目坐，丹府夜自暾。谁知忧患中，方寸寓羲轩。大雪从压屋，我非儿女萱。平生学踵息，坐觉两�温。下马作雪诗，满地鞭箠痕。伫立望原野，悲歌为黎元。道逢射猎子，遥指狐兔奔。踪迹尚可原，窟穴何足掀。寄谢李丞相，吾将反丘园。
正辅既见和复次前韵慰鼓盆劝学佛
作者：苏轼
朝代：宋

稚川真长生，少従郑公游。孝章偶不死，免为文举忧。馀龄会有适，独往岂相攸。由来警露鹤，不羡撮蚤。愿加视后鞭，同驾躅空辀。宁餐堕齿堇，勿忆齐眉羞。何时遂纵壑，归路同首丘。东冈松柏老，西岭橘柚秋。著意寻弥明，长颈高结喉。无心逐定远，燕颔飞虎头。君方卒功名，一泛范蠡舟。我亦沾沛渥，渐解钟仪囚。宁须张子房，万户自择留。犹胜嵇叔夜，孤愤甘长幽。南窗可寄傲，北山早归櫌。此语君勿疑，老彭跨商周。
正辅既见和復次前韵慰鼓盆劝学佛
作者：苏轼
朝代：宋

稚川真长生，少从郑公游。
孝章偶不死，免为文举忧。
余龄会有适，独往岂相攸。
由来警露鹤，不羡撮蚤鹠。
愿加视后鞭，同驾躅空辀。
宁餐堕齿堇，勿忆齐眉羞。
何时遂纵壑，归路同首丘。
东冈松柏老，西岭橘柚秋。
着意寻弥明，长颈高结喉。
无心逐定远，燕颔飞虎头。
君方卒功名，一泛范蠡舟。
我亦霑霈渥，渐解钟仪囚。
宁须张子房，万户自择留。
犹胜嵇叔夜，孤愤甘长幽。
南窗可寄傲，北山早归耰。
此语君勿疑，老彭跨商周。
正辅既见和，复次前韵，慰鼓盆，劝学佛
作者：苏轼
朝代：宋

稚川真长生，少从郑公游。孝章偶不死，免为文举忧。馀龄会有适，独往岂相攸。由来警露鹤，不羡撮蚤鹠。愿加视后鞭，同驾躅空辀。宁餐堕齿堇，勿忆齐眉羞。何时遂纵壑，归路同首丘。东冈松柏老，西岭橘柚秋。著意寻弥明，长颈高结喉。无心逐定远，燕颔飞虎头。君方卒功名，一泛范蠡舟。我亦沾霈渥，渐解钟仪囚。宁须张子房，万户自择留。犹胜嵇叔夜，孤愤甘长幽。南窗可寄傲，北山早归耰。此语君勿疑，老彭跨商周。
此君轩
作者：苏轼
朝代：宋
体裁：七言绝句

云幢烟节十洲人，犀甲檀枪百万军。翳荟丛生何足道，此君真是此君君。
武昌西山
作者：苏轼
朝代：宋

春江渌涨蒲萄醅，武昌官柳知谁栽。
忆从樊口载春酒，步上西山寻野梅。
西山一上十五里，风驾两腋飞崔嵬。
同游困卧九曲岭，褰衣独到吴王台。
中原北望在何许，但见落日低黄埃。
归来解剑亭前路，苍崖半入云涛堆。
浪翁醉处今尚在，石臼抔饮无樽罍。
尔来古意谁復嗣，公有妙语留山隈。
至今好事除草棘，常恐野火烧苍苔。
当时相望不可见，玉堂正对金銮开。
岂知白首同夜直，卧看椽烛高花摧。
江边晓梦忽惊断，铜环玉锁鸣春雷。
山人帐空猿鹤怨，江湖水生鸿雁来。
请公作诗寄父老，往和万壑松风哀。
武昌西山
作者：苏轼
朝代：宋

春江渌涨蒲萄醅，武昌官柳知谁栽。忆从樊口载春酒，步上西山寻野梅。西山一上十五里，风驾两腋飞崔嵬。同游困卧九曲岭，褰衣独到吴王台。中原北望在何许，但见落日低黄埃。归来解剑亭前路，苍崖半入云涛堆。浪翁醉处今尚在，石臼杯饮无樽罍。尔来古意谁复嗣，公有妙语留山隈。至今好事除草棘，常恐野火烧苍苔。当时相望不可见，玉堂正对金銮开。岂知白首同夜直，卧看椽烛高花摧。江边晓梦忽惊断，铜环玉锁鸣春雷。山人帐空猿鹤怨，江湖水生鸿雁来。请公作诗寄父老，往和万壑松风哀。
武昌西山（并叙）
作者：苏轼
朝代：宋

嘉祐中，翰林学士承旨邓公圣求为武昌令，常游寒溪西山，山中人至今能言之。轼谪居黄冈，与武昌相望，亦常往来溪山间。元祐元年十一月二十九日，考试馆职，与圣求会宿玉堂，偶话旧事。圣求尝作《元次山洼樽铭》刻之岩石，因为此诗，请圣求同赋，当以遗邑人，使刻之铭侧。春江渌涨蒲萄醅，武昌官柳知谁栽。忆従樊口载春酒，步上西山寻野梅。西山一上十五里，风驾两腋飞崔嵬。同游困卧九曲岭，褰衣独到吴王台。中原北望在何许，但见落日低黄埃。归来解剑亭前路，苍崖半入云涛堆。浪翁醉处今尚在，石臼杯饮无樽罍。尔来古意谁复嗣，公有妙语留山隈。至今好事除草棘，常恐野火烧苍苔。当时相望不可见，玉堂正对金銮开。岂知白首同夜直，卧看椽烛高花摧。江边晓梦忽惊断，铜环玉锁鸣春雷。山人帐空猿鹤怨，江湖水生鸿雁来。请公作诗寄父老，往和万壑松风哀。
武昌西山，并叙
作者：苏轼
朝代：宋

春江渌涨蒲萄醅，武昌官柳知谁栽。忆从樊口载春酒，步上西山寻野梅。西山一上十五里，风驾两腋飞崔嵬。同游困卧九曲岭，褰衣独到吴王台。中原北望在何许，但见落日低黄埃。归来解剑亭前路，苍崖半入云涛堆。浪翁醉处今尚在，石臼抔饮无樽罍。尔来古意谁复嗣，公有妙语留山隈。至今好事除草棘，常恐野火烧苍苔。当时相望不可见，玉堂正对金銮开。岂知白首同夜直，卧看椽烛高花摧。江边晓梦忽惊断，铜环玉锁鸣春雷。山人帐空猿鹤怨，江湖水生鸿雁来。请公作诗寄父老，往和万壑松风哀。
武昌酌菩萨泉送王子立
作者：苏轼
朝代：宋
体裁：七言绝句

送行无酒亦无钱，劝尔一杯菩萨泉。何处低头不见我，四方同此水中天。
武昌酌菩萨泉送王子立
作者：苏轼
朝代：宋

送行无酒亦无钱，劝尔一杯菩萨泉。何处低头不见我？四方同此水中天。
武昌铜剑歌
作者：苏轼
朝代：宋

雨余江清风卷沙，雷公蹑云捕黄蛇。蛇行空中如枉矢，电光煜煜烧蛇尾。或投以块铿有声，雷飞上天蛇入水。水上青山如削铁，神物欲出山自裂。细看两胁生碧花，犹是西江老蛟血。苏子得之何所为，蒯缑弹铗咏新诗。君不见凌烟功臣长九尺，腰间玉具高拄颐。
武昌铜剑歌（并叙）
作者：苏轼
朝代：宋

供奉官郑文，尝官于武昌。江岸裂，出古铜剑，文得之以遗余。冶铸精巧，非锻冶所成者。雨余江清风卷沙，雷公蹑云捕黄蛇。蛇行空中如枉矢，电光煜煜烧蛇尾。或投以块铿有声，雷飞上天蛇入水。水上青山如削铁，神物欲出山自裂。细看两肋生碧花，犹是西江老蛟血。苏子得之何所为，蒯缑弹铗咏新诗。君不见凌烟功臣长九尺，腰间玉具高拄颐。
武昌铜剑歌，并引
作者：苏轼
朝代：宋

雨馀江清风卷沙，雷公蹑云捕黄蛇。蛇行空中如枉矢，电光煜煜烧蛇尾。或投以块铿有声，雷飞上天蛇入水。水上青山如削铁，神物欲出山自裂。细看两胁生碧花，犹是西江老蛟血。苏子得之何所为，蒯缑弹铗咏新诗。君不见凌烟功臣长九尺，腰间玉具高拄颐。
残句一夕雷轰荐福碑
作者：苏轼
朝代：宋
体裁：句

一夕雷轰荐福碑。
残句一炉香对紫宫起
作者：苏轼
朝代：宋
体裁：句

一炉香对紫宫起，万点雨随青盖归。
残句不会人间闲草木
作者：苏轼
朝代：宋
体裁：句

不会人间闲草木，预人何事管兴亡。
残句东家近新富
作者：苏轼
朝代：宋

东家近新富，满地有苔钱。
残句书窗宛壁常遭骂
作者：苏轼
朝代：宋

书窗宛壁常遭骂。
残句二疏辞汉去
作者：苏轼
朝代：宋
体裁：句

二疏辞汉去。
残句但令有妇如康子
作者：苏轼
朝代：宋
体裁：句

但令有妇如康子，安问生儿比仲谋。
残句作诗不须工
作者：苏轼
朝代：宋

作诗不须工。
残句侍者方当而立岁
作者：苏轼
朝代：宋

侍者方当而立岁，先生已是古稀年。
残句其间绝品非不佳
作者：苏轼
朝代：宋

其间绝品非不佳，张禹纵贤非鱼鲠。
残句冉冉绿雾生人衣
作者：苏轼
朝代：宋
体裁：句

冉冉绿雾生人衣。
残句凤凰来仪
作者：苏轼
朝代：宋

凤凰来仪，嘉禾合穗。
残句千层高阁侵云汉
作者：苏轼
朝代：宋
体裁：句

千层高阁侵云汉，双派清流透石岩。
残句叩槛出鱼鳖
作者：苏轼
朝代：宋

叩槛出鱼鳖，诗成一笑粲。
残句吾曹总为长江老
作者：苏轼
朝代：宋
体裁：句

吾曹总为长江老。
残句多生绮语磨不尽
作者：苏轼
朝代：宋

多生绮语磨不尽。
残句天公自著思
作者：苏轼
朝代：宋

天公自著思。
残句安石作假山
作者：苏轼
朝代：宋
体裁：古风

安石作假山，其中多诡怪。虽然知是假，争奈主人爱。
残句密竹不妨呈劲节
作者：苏轼
朝代：宋
体裁：句

密竹不妨呈劲节，早梅何惜认残花。
残句寒食清明都过了
作者：苏轼
朝代：宋
体裁：句

寒食清明都过了，石泉槐火一时新。
残句山抹微云秦学士
作者：苏轼
朝代：宋
体裁：句

山抹微云秦学士，露花倒影柳屯田。
残句岁寒冰冷天地闭
作者：苏轼
朝代：宋

岁寒冰冷天地闭，为我起蟄鞭鱼龙。
残句暗麝著人簪茉莉
作者：苏轼
朝代：宋

暗麝著人簪茉莉，红潮登烦醉槟榔。
残句有客打碑来荐福
作者：苏轼
朝代：宋
体裁：句

有客打碑来荐福，无人骑鹤上扬州。
残句湖上秋风聚萤苑
作者：苏轼
朝代：宋
体裁：句

湖上秋风聚萤苑，门前春浪散花洲。
残句爱蜀蘄舒嘉代富
作者：苏轼
朝代：宋

爱蜀蘄舒嘉代富，新登高棣桂常芳。
残句白云峰下两枪新
作者：苏轼
朝代：宋
体裁：句

白云峰下两枪新。
残句白头逢国士
作者：苏轼
朝代：宋
体裁：句

白头逢国士，青眼酒尊开。
残句秋英不比春花落
作者：苏轼
朝代：宋
体裁：句

秋英不比春花落，说与诗人子细看。
残句竹篱茅舍出青黄
作者：苏轼
朝代：宋

竹篱茅舍出青黄。
残句背之不见与无同
作者：苏轼
朝代：宋

背之不见与无同。
残句苦雾收残文豹别
作者：苏轼
朝代：宋
体裁：句

苦雾收残文豹别，怒涛惊起老蟠□。
残句荔枝已成吾发白
作者：苏轼
朝代：宋
体裁：句

荔枝已成吾发白，犹作江南未归客。
残句衡茅稚子璠玙器
作者：苏轼
朝代：宋

残句衡茅稚子璠玙器。
残句醉中有客眠何害
作者：苏轼
朝代：宋

醉中有客眠何害，须信陶潜未若贤。
残句门大要容千驷入
作者：苏轼
朝代：宋
体裁：联

门大要容千驷入，堂深不觉百男欢。
残句问信风篁岭下梅
作者：苏轼
朝代：宋
体裁：句

问信风篁岭下梅。
残句阳虫陨羿丧厥喙
作者：苏轼
朝代：宋
体裁：句

阳虫陨羿丧厥喙，羽渊之化帝祝尾。
残句风师挟帝令
作者：苏轼
朝代：宋

风师挟帝令，号呼肆徂征。
云师畏推逐，蓄意不敢争。
雨师旷厥官，所苟朝夕生。
帝眷一夕回，旱识旦暮行。
翻然沛膏泽，夜半来无声。
青秧发广亩，白水涵孤城。
残句饮非其人茶有语
作者：苏轼
朝代：宋
体裁：句

饮非其人茶有语，闭门独啜心有愧。
残腊独出二首
作者：苏轼
朝代：宋

幽寻本无事，独往意自长。钓鱼丰乐桥，采杞逍遥堂。罗浮春欲动，云日有清光。处处野梅开，家家腊酒香。路逢眇道士，疑是左元放。我欲从之语，恐复化为羊。江边有微行，诘曲背城市。平湖春草合，步到栖禅寺。堂空不见人，老稚掩关睡。所营在一食，食已宁复事。客来岂无得，施子净扫地。风松独不静，送我作鼓吹。
残腊独出二首
作者：苏轼
朝代：宋

幽寻本无事，独往意自长。
钓鱼丰乐桥，采杞逍遥堂。
罗浮春欲动，云日有清光。
处处野梅开，家家腊酒香。
路逢眇道士，疑是左元放。
我欲従之语，恐复化为羊。
江边偶微行，诘曲背城市。
平湖春草合，步到栖禅寺。
堂空不见人，老稚掩关睡。
所营在一食，食已宁复事。
客来岂无得，施子净扫地。
风松独不静，送我作鼓吹。
残腊独出二首·其一
作者：苏轼
朝代：宋

幽寻本无事，独往意自长。钓鱼丰乐桥，采杞逍遥堂。罗浮春欲动，云日有清光。处处野梅开，家家腊酒香。路逢眇道士，疑是左元放。我欲从之语，恐复化为羊。
残腊独出二首·其一
作者：苏轼
朝代：宋

幽寻本无事，独往意自长。
钓鱼丰乐桥，采杞逍遥堂。
罗浮春欲动，云日有清光。
处处野梅开，家家腊酒香。
路逢眇道士，疑是左元放。
我欲从之语，恐復化为羊。
残腊独出二首·其二
作者：苏轼
朝代：宋

江边有微行，诘曲背城市。平湖春草合，步到栖禅寺。堂空不见人，老稚掩关睡。所营在一食，食已宁复事。客来岂无得，施子净扫地。风松独不静，送我作鼓吹。
残腊独出二首·其二
作者：苏轼
朝代：宋

江边有微行，诘曲背城市。
平湖春草合，步到栖禅寺。
堂空不见人，老稚掩关睡。
所营在一饱，食已宁復事。
客来岂无得，施子凈扫地。
风松独不静，送我作鼓吹。
殢人娇
作者：苏轼
朝代：宋
体裁：词

别驾来时，灯火荧煌无数。向青琐、隙中偷覰。元来便是，共采鸾仙侣。方见了，管须低声说与。百子流苏，千枝宝炬。人间有、洞房烟雾。春来何事，故抛人别处。坐望断，楼中远山归路。
殢人娇·小王都尉席上赠侍人
作者：苏轼
朝代：宋

满院桃花，尽是刘郎未见。于中更、一枝纤软。仙家日月，笑人间春晚。浓睡起、惊飞乱红千片。密意难传，羞容易变。平白地、为伊肠断。问君终日，怎安排心眼。须信道、司空自来见惯。
殢人娇·戏邦直
作者：苏轼
朝代：宋

别驾来时，灯火荧煌无数。向青琐、隙中偷觑。元来便是，共彩鸾仙侣。方见了、管须低声说与。百子流苏，千枝宝炬。人间有、洞房烟雾。春来何事，故抛人别处。坐望断，楼中远山归路。
殢人娇·或云赠朝云
作者：苏轼
朝代：宋
体裁：词

白发苍颜，正是维摩境界。空方丈、散花何碍。朱唇箸点，更髻鬟生彩。这些个，千生万生只在。
好事心肠，著人情态。闲窗下、敛云凝黛。明朝端午，待学纫兰为佩。寻一首好诗，要书裙带。
殢人娇·赠朝云
作者：苏轼
朝代：宋

白发苍颜，正是维摩境界。空方丈、散花何碍。朱唇箸点，更髻鬟生彩。这些个，千生万生只在。好事心肠，著人情态。閒窗下、敛云凝黛。明朝端午，待学纫兰为佩。寻一首好诗，要书裙带。
殢人娇（戏邦直）
作者：苏轼
朝代：宋

别贺来时，灯火荧煌无数。向青琐、隙中偷觑。元来便是，共彩鸾仙侣。方见了，管须低声说与。
百子流苏，千枝宝炬。人间有、洞房烟雾。春来何事，故抛人别处。坐望断，楼中远山归路。
殢人娇（王都尉席上赠侍人）
作者：苏轼
朝代：宋

满院桃花，尽是刘郎未见。于中更、一枝纤软。仙家日月，笑人间春晚。浓睡起，惊飞乱红千片。密意难传，羞容易变。平白地、为伊肠断。问君终日，怎安排心眼。须信道，司空自来见惯。
水月寺
作者：苏轼
朝代：宋
体裁：七言绝句

千尺长松挂薜萝，梯云岭上一声歌。湖山深秀有何处，水月池中桂影多。
水调歌·水调·我歌月徘徊
作者：苏轼
朝代：宋
体裁：词

我歌月徘徊，我舞影凌乱。
水调歌头
作者：苏轼
朝代：宋
体裁：词

明月几时有？把酒问青天。不知天上宫阙，今夕是何年。我欲乘风归去，又恐琼楼玉宇，高处不胜寒。起舞弄清影，何似在人间。
转朱阁，低绮户，照无眠。不应有恨，何事长向别时圆？人有悲欢离合，月有阴晴圆缺，此事古难全。但愿人长久，千里共婵娟。
水调歌头
作者：苏轼
朝代：宋
体裁：词

昵昵儿女语，灯火夜微明。恩冤尔汝来去，弹指泪和声。忽变轩昂勇士，一鼓填然作气，千里不留行。回首暮云远，飞絮搅青冥。
众禽里，真彩凤，独不鸣。跻攀分寸千险，一落百寻轻。烦子指间风雨，置我肠中冰炭，起坐不能平。推手从归去，无泪与君倾。
水调歌头·安石在东海
作者：苏轼
朝代：宋

余去岁在东武，作《水调歌头》以寄子由。今年子由相从彭门居百余日，过中秋而去，作此曲以别。余以其语过悲，乃为和之，其意以不早退为戒，以退而相从之乐为慰云耳
安石在东海，从事鬓惊秋。中年亲友难别，丝竹缓离愁。一旦功成名遂，准拟东还海道，扶病入西州。雅志困轩冕，遗恨寄沧洲。
岁云暮，须早计，要褐裘。故乡归去千里，佳处辄迟留。我醉歌时君和，醉倒须君扶我，惟酒可忘忧。一任刘玄德，相对卧高楼。
水调歌头·安石在东海
作者：苏轼
朝代：宋
体裁：词

安石在东海，从事鬓惊秋。中年亲友难别，丝竹缓离愁。一旦功成名遂，准拟东还海道，扶病入西州。雅志困轩冕，遗恨寄沧洲。岁云暮，须早计，要褐裘。故乡归去千里，佳处辄迟留。我醉歌时君和，醉倒须君扶我，惟酒可忘忧。一任刘玄德，相对卧高楼。
水调歌头·明月几时有
作者：苏轼
朝代：宋

丙辰中秋，欢饮达旦，大醉，作此篇，兼怀子由。明月几时有？把酒问青天。不知天上宫阙，今夕是何年。我欲乘风归去，又恐琼楼玉宇，高处不胜寒。起舞弄清影，何似在人间？（何似一作：何时；又恐一作：惟/唯恐）转朱阁，低绮户，照无眠。不应有恨，何事长向别时圆？人有悲欢离合，月有阴晴圆缺，此事古难全。但愿人长久，千里共婵娟。（长向一作：偏向）
水调歌头·明月几时有
作者：苏轼
朝代：宋
体裁：词

明月几时有，把酒问青天。不知天上宫阙，今夕是何年。我欲乘风归去，又恐琼楼玉宇，高处不胜寒。起舞弄清影，何似在人间。转朱阁，低绮户，照无眠。不应有恨，何事长向别时圆。人有悲欢离合，月有阴晴圆缺，此事古难全。但愿人长久，千里共婵娟。
水调歌头·明月几时有
作者：苏轼
朝代：宋

明月几时有？把酒问青天。不知天上宫阙，今夕是何年。我欲乘风归去，又恐琼楼玉宇，高处不胜寒。起舞弄清影，何似在人间？
转朱阁，低绮户，照无眠。不应有恨，何事长向别时圆？人有悲欢离合，月有阴晴圆缺，此事古难全。但愿人长久，千里共婵娟。
水调歌头·昵昵儿女语
作者：苏轼
朝代：宋
体裁：词

昵昵儿女语，灯火夜微明。恩冤尔汝来去，弹指泪和声。忽变轩昂勇士，一鼓填然作气，千里不留行。回首暮云远，飞絮搅青冥。众禽里，真彩凤，独不鸣。跻攀寸步千险，一落百寻轻。烦子指间风雨，置我肠中冰炭，起坐不能平。推手从归去，无泪与君倾。
水调歌头·昵昵儿女语
作者：苏轼
朝代：宋

昵昵儿女语，灯火夜微明。恩怨尔汝来去，弹指泪和声。忽变轩昂勇士，一鼓填然作气，千里不留行。回首暮云远，飞絮搅青冥。
众禽里，真彩凤，独不鸣。跻攀寸步千险，一落百寻轻。烦子指间风雨，置我肠中冰炭，起坐不能平。推手从归去，无泪与君倾。
水调歌头·昵昵儿女语
作者：苏轼
朝代：宋

欧阳文忠公尝问余：“琴诗何者最善？答以退之听颖师琴诗最善。公曰：此诗最奇丽，然非听琴，乃听琵琶也。余深然之。建安章质夫家善琵琶者，乞为歌词。余久不作，特取退之词，稍加隐括，使就声律，以遗之云。昵昵儿女语，灯火夜微明。恩怨尔汝来去，弹指泪和声。忽变轩昂勇士，一鼓填然作气，千里不留行。回首暮云远，飞絮搅青冥。众禽里，真彩凤，独不鸣。跻攀寸步千险，一落百寻轻。烦子指间风雨，置我肠中冰炭，起坐不能平。推手从归去，无泪与君倾。
水调歌头·落日绣帘卷
作者：苏轼
朝代：宋
体裁：词

落日绣帘卷，亭下水连空。
知君为我，新作窗户湿青红。
长记平山堂上，敧枕江南烟雨，渺渺没孤鸿。
认得醉翁语，山色有无中。
一千顷，都镜净，倒碧峰。
忽然浪起，掀舞一叶白头翁。
堪笑兰台公子，未解庄生天籁，刚道有雌雄。
一点浩然气，千里快哉风。
水调歌头·黄州快哉亭赠张偓佺
作者：苏轼
朝代：宋
体裁：词

落日绣帘卷，亭下水连空。知君为我新作，窗户湿青红。长记平山堂上，欹枕江南烟雨，杳杳没孤鸿。认得醉翁语，山色有无中。一千顷，都镜净，倒碧峰。忽然浪起，掀舞一叶白头翁。堪笑兰台公子，未解庄生天籁，刚道有雌雄。一点浩然气，千里快哉风。
水调歌头·黄州快哉亭赠张偓佺
作者：苏轼
朝代：宋

落日绣帘捲，亭下水连空。知君为我，新作窗户湿青红。长记平山堂上，攲枕江南烟雨，渺渺没孤鸿。认得醉翁语，山色有无中。一千顷，都镜净，倒碧峰。忽然浪起，掀舞一叶白头翁。堪笑兰台公子，未解庄生天籁，刚道有雌雄。一点浩然气，千里快哉风。
水龙吟
作者：苏轼
朝代：宋
体裁：词

小沟东接长江，柳堤苇岸连云际。烟村潇洒，人间一閧，渔樵早市。永昼端居，寸阴虚度，了成何事。但丝莼玉藕，珠粳锦鲤，相留恋、又经岁。因念浮丘旧侣，惯瑶池、羽觞沉醉。青鸾歌舞，铢衣摇曳，壶中天地。飘堕人间，步虚声断，露寒风细。抱素琴，独向银蟾影里，此怀难寄。
水龙吟
作者：苏轼
朝代：宋

小沟东接长江，柳堤苇岸连云际。烟村潇洒，人间一鬨，渔樵早市。永昼端居，寸阴虚度，了成何事。但丝莼玉藕，珠粳锦鲤，相留恋、又经岁。因念浮丘旧侣，惯瑶池、羽觞沈醉。青鸾歌舞，铢衣摇曳，壶中天地。飘堕人间，步虚声断，露寒风细。抱素琴，独向银蟾影里，此怀难寄。
水龙吟
作者：苏轼
朝代：宋
体裁：词

小舟横截春江，卧看翠壁红楼起。云间笑语，使君高会，佳人半醉。危柱哀弦，艳歌余响，绕云萦水。念故人老大，风流未减，空回首、烟波里。
推枕惘然不见，但空江、月明千里。五湖闻道，扁舟归去，仍携西子。云梦南州，武昌南岸，昔游应记。料多情梦里，端来见我，也参差是。
水龙吟
作者：苏轼
朝代：宋
体裁：词

楚山修竹如云，异材秀出千林表。
龙须半翦，凤膺微涨，玉肌匀绕。
木落淮南，雨晴云梦，月明风袅。
自中郎不见，桓伊去后，知孤负、秋多少。
闻道岭南太守，后堂深、绿珠娇小。
绮窗学弄，梁州初遍，霓裳未了。
嚼徵含宫，泛商流羽，一声云杪。
为使君洗尽，蛮风瘴雨，作霜天晓。